Blogetan! Blog izarren bila - Oinarriak\nLEHIAKETAREN OINARIAK: HIRUGARREN EDIZIOA\nLehenengoa: lehiaketaren arduradunak\nBlogetan! Blog izarren bila egitasmoa Azkue Fundazioak antolatzen du, Argiaren laguntzarekin, eta lehiaketa teknologiko, dibertigarri eta parte-hartzailea da.\nBigarrena: lehiaketaren xedea\nLehiaketa honen helburua euskarazko blogak eta euskal blogariak saritzea da, hauek ezagutzera emanez eta blogetan euskararen aldeko erabilera sustatuz.\nHirugarrena: nori dago zuzenduta eta parte hartzeko baldintzak\nEuskaraz blog bat idazten duten orok parte hartu dezakete.\nBlogen izen ematea lehiaketan edonork egin dezake, edozeinek proposatu dezake gustokoa duen bloga lehiaketan parte hartzeko, nahiz eta horren jabea edo idazlea ez izan.\nBlogaren egileek zuzenean izena ematen dutenean eta idazle bat baino gehiago badago, behin bakarrik hartu dezake blogak parte lehiaketan eta sari bakarra irabaziko luke irabazle suertatuko balira.\nLehiaketa honetan parte hartzeko bete beharrekoa: parte hartzen duen bloga euskaraz idatzita egotea.\nBestalde, bideoblogak ere onartuak izango dira lehiaketan.\nLaugarrena: izen ematea\nIzena emateko lehiaketa honetan www.blogetan.eus webgunean sartu eta parte hartzeko inprimakia bete behar da.\nLehenengo faseak irauten duen bitartean, edozein unean eman daiteke izena.\nKultura (zinema, literatura, artea, diseinua, moda, sukaldaritza, gastronomia, enologia, musika…)\nGizarte eta Politika (historia, humanitateak, ekonomia, hezkuntza, zuzenbidea…)\nAisialdia (zaletasunak, kirola, bidaiak…)\nEpaimahaiaren kasuan, hauek dira edizio honetan hau osatuko duten kideak:\nEpaimahaikideek ez dituzte euren blogak lehiaketara aurkeztuko. Eta beste hirugarren batek hauek proposatzekotan lehiaketako blog parte hartzaileen artean agertuko dira. Baina epaimahaiak ez ditu blog hauek bozkatuko; eta publikoak eskainitako botoei esker sailkatuko balira, ez lirateke finalistak suertatuko: horien atzetik sailkapenean agertuko litzatekeen beste bloga aukeratuko litzateke.\nZazpigarrena: bozkatze sistema\nBlogetan! Blog izarren bila bozkatze sistema bikoitza da, publikoa eta epaimahaia osatuten duten kideen artean erabakiko delako zeintzuk izango diren blog finalistak.\nZortzigarrena: lehiaketako faseak\nBlogen izen ematea/proposatzea: tarte honetan edozein unetan izena eman daiteke.\nBlogen bozkatzea: bai publikoak eta bai epaimahaiak parte hartuko dute fase honetan. Publikoak webgune edo Twitterren bidez bozkatuko du.\nKategoria bakoitzeko hiru blog aukeratuko dira fase honetan eta hauek izango dira 12 finalistak.\nPublikoaren bozkatzeak %50a balioko du, eta epaimahaiaren bozkatzeak beste %50a. Beraz, bien artean erabakiko dute zeintzuk diren kategoria bakoitzeko hiru blog finalistak.\nAzken bozkatzea eta irabazleen aukeraketa: fase honetan epaimahaiak irabazleak aukeratuko ditu. Kategoria bakoitzeko hiru blog finalisten artean, epaimahaikideek bat aukeratuko dute eta hori izango da kategoria bakoitzeko blog irabazlea.\nBeraz, epaimahaiak aukeratuko ditu lehiaketako azken lau irabazleak.\nFase honetan, Argiak ere euskal blogari berria saria zein egileari eskainiko dion erabakiko du.\nBederatzigarrena: lehiaketako epeak\nIzen ematea eta blogak proposatzea: lehiaketa urtarrilaren 28an jarriko da martxan. Izena emateko epea urtarrilaren 28tik otsailaren 24a arte zabalik egongo da.\nPublikoak blogak bozkatzeko epea: otsailaren 25tik martxoaren 24a arte izango da. Epe honetan epaimahaikideek blog parte hartzaileak berrikusiko dituzte eta euren iritzia adieraziko dute. Bien artean aukeratuko dituzte blog finalistak zeintzuk izango diren.\nKategoria bakoitzeko finalisten aukeraketa. Kategoria bakoitzeko hiru finalisten aukeraketa martxoaren 26an izango da.\nAzken faseko bozkatzea martxoaren 26tik apirilaren 2ra bitartean izango da. Epe honetan epaimahaiak aukeratuko ditu irabazleak zeintzuk izango diren\nHamargarrena: publikoaren bozkatze-sistema\nPublikoak kategoria bakoitzeko hiru blog finalistak aukeratzeko bozkatu dezake.\nwww.blogetan.eus webgunean erregistratuz eta egun bakoitzean boto bat kategoria bakoitzari emateko aukera izango dute erabiltzaileek.\nTwitter bidez ere bozkatzeko aukera dago #Blogetan traola erabiliz, bozkatzen duzun blogaren esteka eta zein kategoriatan parte hartzen duen zehaztuz.\nPublikoaren bozkatzeak fase honetan %50a balioko du, eta epaimahaiaren bozkatzeak beste %50a.\nSariei dagokionez, hauek dira emango diren sariak:\nFnac-en gastatzeko 200 eurotako diru txeke bana kategoria bakoitzeko irabazlearentzat. Irabazle suertatzen den blogean idazle bat baino gehiago badago, saria 200 eurotako txeke bat izango da ere.\nEta sari berezi bat: euskal blogari berrienarentzat. 2018an zehar sortutako edozein gaiaren inguruko bloga aukeratuko da. Sari hau Argiak ematen du.\nBlogari berriaren sariak honako hau jasoko du:\nBaldintzak: "ARGIAren esku geratzen da kolaborazioen ezaugarriak (artikuluen gaiak, luzera, kokapena eta abar) erabakitzea. Era berean ARGIAk eskubidea izango du kolaborazio horren emaitza izango den artikulu edo kazetal sorkuntzaren gainean, beronen argitalpenerako egoki ikusten dituen nahi adina zuzenketa edo egokitzapen egiteko".\nHamabigarrena: sari banaketa ekitaldia\nSariak apirilaren 11n ospatuko dugun jardunaldi eta sari-banaketa ekitaldi baten emango dira, Euskararen Etxean edo ekitaldirako egokia den beste egoitza batean. Orduan jakingo dira sarituak nortzuk izan diren.\nGardentasuna begi bista gera dadin, www.azkuefundazioa.eus Azkue Fundazioaren web atarian, lehiaketako webgunean eta www.argia.eus Argiaren webgunean iragarriko dira irabazle guztien izenak ekitaldi publikoaren ondoren.\nHamairugarrena: informazioa, zabaltzea eta komunikazioa\nLehiaketaren webgunea www.blogetan.eus da. Honetan, lehiaketan parte hartzeko erabiltzaile edo blogariek izena eman dezakete eta bisitari guztiek parte hartuko duten blogak ikusi ahal izango dituzte, baita hauek bozkatu ere.\nAntolatzaileek lehiaketari buruz informatzeko eta parte hartzaile eta erabiltzaileekin komunikatzeko webgune hau erabiliko dute, eta baita sare sozial ezberdinetako profilak ere:\nHamalaugarrena: oinarrien interpretazioa\nHamabosgarrena: oinarrien onarpena


Berraurkikuntzaren zientzia - Zientzia Kaiera\nZientzia ezinbestekoa da gizarteak aurrera egin dezan. Izan ere, “zientziaren aurrerapenak” esan ohi da behin eta berriz, baina batzuetan, aurrera egin ahal izateko, atzera egin behar da apur batean, aurkikuntza berriak ez baitira beti informazio berriek sortuak.\nUrrunera joan gabe, Mendelek ez zuen jakin inoiz genetikaren aita izan zela. Berak 1886an argitaratu zuen lana, ez zen garai hartan inola ere aintzat hartu. Berak, ilarra eta zalke aldaera desberdinekin lan egin zuen, eta egungo genetikaren oinarri diren Mendelen Legeak aurkitu zituen, baina 1990era arte ez ziren funtsezko lege hauek kontuan hartu. Urte horretan berraurkitu zituzten legeok Hugo de Vries, Carl Corrensek eta Erich von Tschermakek, bakoitzak bere aldetik.\nDuela denbora gutxiago, eta hemendik gertuago, berriki jakin da duela 2-20 milioi urte, Miozeno eta Pleistozeno artean, egun Espainiako hiriburua dagoen tokitik paseoan zebiltzala Europan inoiz egon diren dortoka handienak, egun Galapago uharteetan daudenak baino are handiagoak. Badugu beraz dortoka genero berri bat, Titanochelon izenekoa, Europan eta Mendebaldeko Asian bizi izan ziren dortoka handi guztiak barne hartzen dituena. Aldi berean, ikerketa honek zientzialariei aukera eman die genero berria osatzen duten espezie guztiak deskribatzeko eredua zehazteko: Titanochelon bolivari dortoka espainiarra da eredu hori.\nOro har, Titanochelon dortokek oskol baxua zuten, baina oso zabala. 1-2 metrokoa izango zen. Beren gorputz-atalek bazuten ezkata hezurtuek osatutako koraza bat.\nAurkikuntza hau ez da ordea indusketa berri baten ondorio izan, eta ez da fosil aurkitu berri bati esker gertatu. Natur Zientzien Museoaren taldeak egin du, XX. mendearen lehenengo hirurenean Madrilen topatutako material paleontologikoa aztertuz. Materiala, ahaztua geratu zen Gerra Zibila hasi zenean. Izan ere, Hernández-Pacheco eta Royo Gómez paleontologoek, 20. hamarkadan aipatua zuten madrildar dortoka hau.\nIrudia: 1.: 1906.ean Vallecasen (Madril) aurkitutako Tnitanochelon bolivari dortoka erraldoia, Mauricio Antón paleoartistaren marrazkian.\n2., 4., 7.: Eskeletoaren gerri eskapularraren orno eta hezur batzuk.\n3.: Vallecaseko alearen oskolaren alde dortsalaren zati bat.\n5.: Adán Pérez-García ikerlaria, ondoan Titanochelon ale bat duela. Cerro de los Batallones, 2014.eko Batallones izeneko 3. kanpainan (Torrejón de Velasco, Madril).\n6.: Sabel aldeko oskola, Titanochelon generoaren ereduan (Alcalá de Henares, 1917an aurkitua).\nBitartean, Murtziako Unibertsitateko arkeologo talde batek erromatar tenplu baten hondarrak aurkitu dituzte Cerro de los Santos izeneko toki batean, Iberiar Kulturaren ikurra den aztarnategian (Albacete). Italiar plantakoa da tenplu hau, I. urtearen bukaera aldean eraikia.\nSebastián Ramallo zuzendari duen talde honek erdietsi du tenplu honen kokapena zehaztea, baina aurretik ezaguna zen, bai baitzuten bere marrazki bat XXI. mendean egindako indusketa batzuei esker. Uste zuten lurpetik atera eta berehala suntsituko zela.\nRamallok zuzeneko azterketa arkeologikoak egin ditu lurraren geruza desberdinak eta aztarnategiaren bilakaera aztertzeko. Horretaz gain, zonalde osoaren prospekzio sistematikoa egin dute, santutegiaren eta inguruko iberiar eta erromatar populazioen arteko harremana zehazteko.\nIzan ere, arkeologoek oraindik ez dute dagokion zientzi artikulua argitaratu, baina diotenez, aurkitu dute iberiar kulturan gertatzen denaren kontrara urrun dagoela santutegi hau herri handi batetik.\nBerriz ere, ez da aurkikuntza berria, berraurkikuntza baizik. Agerian jarri da beraz oso garrantzitsua dela zientzialariek etorkizunari zein iraganari begira lan egitea. Berez, baliteke datuak aurreko garai batean galdu izana, edo besterik gabe iraganeko garai horretan ulertezinak izana.\nArgitalpen-data: 2014/12/25 · Atala: Dibulgazioa, Mugaldea\nErrusiatik Espainiara arteko 40 aztarnategi arkeologikoko materialen zehaztasun handiko datazioak ezagutzera eman dute, neandertalak orain dela 40.000 urte inguru desagertu […]\nAustraliako lehen biztanleek esaten dute Tharalkoo izeneko ahate eme temati bat bizi izan zela “Ametsaren Garaian”. Behin, gurasoen aholkuei jaramonik […]


Euskara etengabe hedatu da azken hamarkadetan | El Correo\nZurekinEuskara etengabe hedatu da azken hamarkadetan\nEuskara etengabe hedatu da azken hamarkadetan\nEuskararen aldeko murala. / Mireya López\nEuskal hizkuntzak 223.000 hiztun irabazi ditu 1991tik\nELCORREO.COM Sábado, 8 julio 2017, 02:54\nEusko Jaurlaritzak, Nafarroako Gobernuak eta Iparraldeko Euskararen Erakunde Publikoak VI. Inkesta Soziolinguistikoaren datuak aurkeztu dituzte aste honetan, Baionan. Azterketaren arabera, euskararen eremu osoa kontua harturik, 16 urtetik gorako biztanleen %28,4 da euskalduna, eta %16,4 euskaldun hartzailea. Orain dela 25 urte egindako lehen Inkesta Soziolinguistikoarekin alderatuz gero, euskarak 223.000 hiztun irabazi ditu 1991tik.\nHalaber, inkestak erakusten du euskal hiztunaren profila gaztetu egin dela. Inkestak hartzen duen adin talderik gazteenak (16-24 urte) du euskaldun ehunekorik altuena (biztanleen %55,4), eta orain 25 urte euskaldunena zenak (65 urtetik gorakoena) du gaur egun euskara gaitasunik apalena (%20,4 da euskal hiztuna).\nEuskal Autonomia Erkidegoko (EAE) eta Nafarroako Foru Erkidegoko datuak orain dela hilabete batzuk jakinarazi ostean, asteazken honetan Iparraldeko datu bereiziak ere ezagutarazi dira. Horren ostean, euskararen eremu osoa hartzen dutenak azaldu dituzte. Bingen Zupiria Jaurlaritzako Kultura eta Hizkuntza Politikarako sailburuak, Mikel Arregi Nafarroako Gobernuko Euskarabidea Institutuko zuzendari nagusiak eta Mathieu Berge Ipar Euskal Herriko Euskararen Erakunde Publikoaren presidenteak ezagutarazi dituzte datuak.\nBost urtetik behin egiten da inkesta soziolinguistikoa eta lau ikerketa eremu jasotzen ditu: herritarren hizkuntza gaitasuna, hizkuntzaren transmisioa, euskararen erabilera hainbat esparrutan (etxean, lagunartean, lanean eta eremu formaletan) eta euskararen sustapenari buruzko jarrera. Aditzera eman diren datuak 2016koak dira eta, lehen Inkesta Soziolinguistikoa 1991koa denez, 25 urteko bidea aztertzeko aukera eman du.\nHorrela, Inkesta Soziolinguistikoak 16 urte edo gehiagoko biztanleen unibertsoa hartzen du kontuan, eta adin horren azpikoak inkestatik kanpo geratzen dira (kontuan hartuko balira, adin talderik euskadulnena izango litzateke). Inkestak «aniztasun handia» islatzen du, «heterogeneotasun handia» baitago euskararen eremu osoan. Hortaz, lurraldeen edota adinen arabera, dinamikak aldatu egiten dira, "baina inkestaren emaitzek euskararen berreskuratze prozesua islatzen dute argi eta garbi".\nEzagutzari dagokienez, datuek «25 urteko bilakaera positiboa» islatzen dute. Euskal hiztunen kopurua 1991ko %22,3tik 2016ko %28,4ra igaro da, 223.000 hiztun horiek irabaziz. Horri gehitu behar zaio euskararen eremu osoko biztanleen %16,4 euskaldun hartzailea dela (beti ere 16 urtetik gorakoak). Eremuka, EAEn izan da hazkunderik nabarmenena: 16 urte edo gehiagoko biztanleen %33,9 euskal hiztuna da (beste % 19,1 euskaldun hartzailea), duela 25 urte baino %9,8 gehiago.\nEuskararen biziberritze prozesuak\nAdinaren arabera, neurtzen den adin talderik gazteena da euskaldunena: 16-24 urteko gazteen %55,4 euskalduna da euskararen eremu osoan, talderik euskaldunena diferentzia handiz (25-34 adin taldean %39,7 da euskaraz hitz egiteko gai). Orain dela 25 urte adin talderik euskaldunena zena, 65 urtetik gorakoena (%28,5), gaur egun euskararen ezagutza apalena duena da, 65 urtetik gorako biztanleen %20,4 baita euskaldun). Iparraldean apalagoa da joera hau.\nAurkezpenean azaldu dutenez, adinari loturiko datuek erakusten dute euskararen biziberritze prozesuak «euskal hiztunen profilaren aldaketa» ekarri duela. Horrela, euskararen hazkundea gazteenetatik ari da zabaltzen, eta gaur egungo euskal hiztun askok hezkuntzaren bidez edo euskaltegien bidez jaso dute euskara. Hortaz, euskal elebidunen, elebidun orekatuen eta erdal elebidunen pisu erlatiboa aldatu egin da.\nGaur egun, 16 urtetik gorakoen %26 euskal elebiduna da, %29,5 elebidun orekatua eta %44,5 erdal elebiduna. 1991an euskaraz hitz egiteko gai zirenen %34,6 zen euskal elebiduna, %27,7 elebidun orekatua eta %37,8 erdal elebidunak.\nEuskararen erabilera trinkoa\nEuskararen erabilera ere igo egin da azken 25 urtean, "era nabarmenean gainera". Horrela, VI. Inkesta Soziolinguistikoaren arabera, biztanleen %25,7k hitz egiten du euskaraz neurri batean edo bestean (%10,3k euskaraz erdaraz baino gehiago, %6,2k euskaraz erdaraz beste, eta %9,2k euskaraz erdaraz baino gutxiago). Horri gehitu behar zaio beste %5,2, euskara "oso gutxi" erabiltzen duenarena.\nHalaber, euskararen erabilera trinkoa ere igo egin da (euskaraz erdaraz baino gehiago edo euskaraz erdaraz beste). 1991an, %13,7k egiten zuen euskararen erabilera trinkoa euskararen eremu osoan, eta gaur egun %16,5ek egiten du euskararen erabilera trinkoa. Euskararen eremu osoan euskararen erabilera trinkoak izan duen hazkundea EAEko hazkundeagatik izan da neurri handi batean, EAEn %5 puntuko igoera izan baitu.\nInkestaren arabera, neurturiko adin talderik gazteena da euskara era trinkoa gehien erabiltzen duena: 16-24ko gazteen %20,1ek erabiltzen du euskara erdara beste edo gehiago (orain 25 urte %11,1 zen).\nBestalde, euskararen transmisiori dagokienez, 3-15 urte bitarteko seme-alabak dituzten familien hizkuntzaren portaera nolakoa den jakiteko, inkestatuei galdetu zaie zein hizkuntza transmititu dieten seme-alabei. Transmisio hori aztertzeko, gurasoen hizkuntza gaitasuna eta lehen hizkuntza izan dira kontuan.\nGurasoak biak euskaldunak direnean eta bien lehen hizkuntza euskara denean, seme-alaben %93k euskara soilik transmititu du etxean eta %7k euskara eta erdara. Gurasoetako bat baino ez denean euskalduna eta bere lehen hizkuntza euskara denean, %83k euskara eta erdara transmititu ditu eta %17k erdara.\nHalaber, euskararen eremu osoko 16 urte edo gehiagoko biztanleen %55,8 euskararen erabilera sustatzearen alde dago, %28,2 ez alde ez aurka eta %16 aurka. Horrela, euskara sustatzearen aldeko jarrerak gora egin du azken 25 urteetan. 1991ko eta 2016ko datuak alderatuz, euskara sustatzearen alde daudenen portzentajeak %8 puntuko igoera izan du, %47,5etik %55,8ra.\nAzkenik, euskararen eremu osoko 16 urte edo gehiagoko biztanleen %85,8k uste du euskaraz eta erdaraz hitz egin beharko litzatekeela etorkizunean. Gainera, %9,2k uste du euskaraz soilik egin beharko litzatekeela eta %4,1ek gaztelaniaz/frantsesez soilik. Irakaskuntzari dagokionez, euskararen eremu osoko biztanleen %57,6k D eredua nahiko luke seme-alabentzat (dena euskaraz, gaztelania/frantsesa ikasgai gisa), eta %23,7k B eredua (euskaraz eta gaztelaniaz/frantsesez).\n«Idazlearen eginkizuna da arazoa zuzen planteatzea, ez hura konpontzea»\nGazteak alkoholaren gehiegizko kontsumotik zaintzeko aplikazioa sortu dute\nEuskadiko etxeen erdietan lanean daude pertsona aktibo guztiak\nAddams Familia, ikusteko eta entzuteko desgaitasunak dituzten pertsonentzako ikuskizuna\nGurutze Frades triatletak zazpigarren postua lortu zuen distantzia luzeko Munduko txapelketan\nUdalak aurrera jarraitzen du Berdintasunerako IV. Plana lantzen LITERATURA ETA IMMIGRAZIOA


Pribatutasun politika (GPRD) - Bilbaoport\nPertsona orok eskubidea du jakiteko erakunde honetan beraren datu pertsonalak tratatzen ari diren edo ez. Interesdunek eskubidea dute beren datu pertsonalak atzitzeko datuak noiz arte gordeko diren jakiteko, eta tratatu behar diren datuen kopia bat eskuratzeko.\nInteresdunak eskubidea izango du datuak eramateko datuak formatu egituratu batean jasotzeko —erabilera arruntekoa eta irakurketa mekanikokoa—, eta tratamenduaren beste arduradun bati transmititzeko, baldin eta tratamendua baimenduta badago edo bitarteko automatizatuen bidez egiten bada.\nHorrialda honetan kontsultatu dezakezu cookieen politika: Cookieen politika.\nInteresdunak, bere eskubideak gauzatzean gogobetetzen ez bada, erreklamazioa aurkeztu ahal izango du Datuak Babesteko Agintaritza eskudunaren aurrean. Horretarako, mezu bat bidali beharko dio Datuak Babesteko Espainiako Agentziari, C/Jorge Juan nº 6, 28001 Madrid helbidera idatzita, edo haren egoitza elektronikora sartuta:https://sedeagpd.gob.es/sede-electronica-web/\nAktualizazioa: 05/22, 11:44-etan


IK4-IDEKOk parte hartzen duen proiektu bat Berikuntzako DIN Sariarekin saritu dute. - Ideko\nIK4-IDEKOk parte hartzen duen proiektu bat Berikuntzako DIN Sariarekin saritu dute.\nIK4-IDEKOko Produkzioaren Kudeaketa lerroak parte hartzen duen In Time proiektua, DIN Sariarekin (Alemaniaren Normalizaziorako erakundea) saritu dute Hannover-ko Azokan, beste bi proiektu berritzailerekin batera.\nIK4-IDEKOk parte hartzen duen In Time proiektuaren helburua, eskariak entregatzerakoan fidagarritasuna hobetzea da. In Time proiektuaren emaitzen aplikazioaren bidez enpresek lortzen dituzten hobekuntza nagusiak ondorengoak dira: (1) entrega- epearen fidegarritasuna handitzea, (2) produkzio kostuak gutxitzea eskariaren betetzean komunikazio eta eskariaren barne-kudeaketa hobeagoarengatik, (3) koordinazioa hobetzea eta azkenik (4), baliabideen esleipena hobetzea prezioan bakarrik oinarritzen ez den hornitzaileen eskarien hautaketaren bidez. Aipatutako hobekuntza guzti hauen ondorioz, lehiakortasuna handitzea lortzen da.\nInTime proiektuaz gain, beste bi proiektu ere saritu dituzte DIN Sariarekin. Lehenengoa, etxe-zerbitzuekin erlazionatuta dago, aldaketa demografikoaren testuinguruan mikrosistemen teknologiak duen ahalmenarekin. Besteak, birsotze-medikuntzan giza-ehunekin lan egiterakoan sortzen diren arriskuen kudeaketa lantzen du.\nHiru proiektuak, berrikuntzako DIN Sariarekin saritu ziren 2013ko apirilaren 9an egin zen Hannover-ko Azokaren Teknologiaren Transferentziaren Topagunean. Arau eta zehaztapenek egoera bat dokumentatzen dutela egiaztatzeaz gain, merkatu berrietara bideak zabaltzen dituztela eta benetan berritzaileak izan daitezkela erakustea da sari honen helburu nagusia.


"There is not alternative" -Oier Azkaraga- halabedi\n“There is not alternative” -Oier Azkaraga-\n“There is not alternative”, halan zioen Margaret Thatcher anderea, “Ez dago alternatibarik” zioten eta diote, “neoliberalismoa da bide bakarra” aldarrikatuz hezi gaituzte, “ez dago alternatibarik”, “Komunismoak porrot egin zuen”, aipatzen digute behin eta berriz.\nKapitalismoa gizakiontzako eremu naturala dela entzun izan dugu behin baino gehiagotan, lehia eta elkar borroka direla gizakiok naturalki egiten dugun zerbait, besteengandik gailendu nahi dugu, norbait izan, zerbait izan, destakatu.\nKapitalismoa naturala den bezala, komunismoa, anarkismoa, komunitarismoa asmakizun irrazionalak dira, eta horregatik porrotera kondenatuta daude. Ez dago alternatibarik.\nMiseriara kondenatu nahi gaituzte, gosez hiltzera, prekarietatera, zubi-azpian bizitzera, ez baitago alternatibarik. Euskal Herriko haurren laurden bat pobrezian bizitzea naturala omen da haientzat. Adineko pertsonak desjabetzea naturala omen da haientzat. Gazteak lan batetik bestera, praktika kontratuetan, miseriako soldatekin bizitzea, naturala omen da haientzat. Emakumeak lan berberagatik gutxiago kobratzea naturala omen da haientzat.\nBitartean, munduko %1ak aberastasunaren gehiengoa pilatzea naturala omen da haientzat. Multinazionalek mundua gidatzea naturala omen da haientzat. Bankuek milaka etxe huts pilatzea naturala omen da haientzat. Ama-lurra suntzitzea naturala omen da haientzat. Iruzurra, lapurreta eta korrupzioa naturala omen dira haientzat.\nBaina guk argi dugu, herritarrok miseria gorrira kondenatzea ez da naturala eta ez dugu onartuko. Guk, langileok, gehiengoa garen heinean, guretzako, langileontzako, gehiengoarentzako sistema berri bat eraikitze lanetan ari gara. Proletalgoa oinarri eta helburu izango duen sistema berri baten alde lerrokatu eta hori eraikitzeko lanetan ari gara.\nBaina sistema ez dugu egunetik egunera aldatuko, ez da danbatekoa izango, sistema honen oinarrietan, arrakalak sortzen ari gara, egunetik egunera, sistema osoak, zulotxo horien ondorioz, lurra jo dezan.\nAsko dira, asko gara, gure herrian alternatibak eraikitzen dihargun militanteak. Asko, fabrika atzean utzi eta gure kooperatiba txikiak monatu ditugunak. Asko, produkzio eredu basatiari uko egin eta produktu ekologikoak ekoizten ditugunak. Asko, gure kontsumo ereduak aldatzeko hautua egin dugunak, kotxea etxean utzi, gutxiago kontsumitu, ingurua eta ingurukoak zaindu…\nKapitalismoa suntsitzen dugun bitartean kontsumoaren bitartez kapitalismoa indartzea ez delako eta ezin delako izan aukera bat. Indarrak biltzen ditugun bitartean, bitartekoak behar ditugulako, mundu berri bat eraikitzen lagunduko digutenak.\nHorretarako aukera ederra dugu bihar Iruñean, hamaika alternatiba mahai gainean jarri, elkarrekin arnasa hartu, eta konspiratzen jarraitu ahal izateko. Etorkizun berri hori, mundu berri hori, eraikitzen jarraitu behar dugulako eta bidean eta helmugan gu geu gaudelako.\nPodcast-a: Entzun lehiotxo berri batean | Jeitsi (Duration: 3:17 — 480.6KB) | Embed


Onartuta Euskal Herriko Unibertsitateko 2021eko aurrekontua - Deia\nAldeko 24 botorekin\nOnartuta Euskal Herriko Unibertsitateko 2021eko aurrekontua\ndeia.eus 22.03.2021 | 20:46\nBILBO. Euskal Herriko Unibertsitateko Gobernu Kontseiluak 437.374.467 euroko aurrekontu proiektua onartu du 2021erako. Aurreproiektua organo horren otsailaren 11ko bileran aurkeztu zen, eta aurreikusitako epean ez da zuzenketarik aurkeztu. Proiektuak 24 aldeko boto eta 9 abstentzio jaso ditu.\nKopuru horretatik, 333.045.467 € Euskal Autonomia Erkidegoaren aurrekontu orokorretatik jaso dira, eta kontzeptu horrek aurrekontu osoaren % 76,15 hartzen du. Aurrekontu orokorretatik jasotako zuzkidurarekin batera, Zuzenbide Publiko edo Pribatuko beste sarrera batzuk kontzeptua ere (bertan sartzen dira tasa akademikoak eta administratiboak, administrazio emakidak, beste erakunde eta pertsona fisiko batzuekiko kontratuak, etab.) jasota dago, eta guztira 52.579.000 € biltzen ditu. Sarrera horiek aurrekontuaren % 12,02 dira. Kanpo kontratu, ikerketa proiektu, berezko titulu eta ikerketako zerbitzu nagusietarako ekipamendurako zuzkidurarako 51.300.000 € jaso dira, osoaren % 11,73. Bestalde, Euskal Herriko Unibertsitateak 450.000 € jaso ditu Gizarte Kontseilurako.\nGastuei dagokienez, langileei dagozkienak 332.748.849 €-koak dira, aurrekontuaren % 76,08; gainerako % 23,92 gastu kapitulu hauetan banatzen da: ikerketa; funtzionamendu orokorra; errektoreordetzen, ikastegien eta sailen jarduera; eta ekipamenduetarako inbertsioak.\nProiektu honetako alderdi garrantzitsuenen artean, berriz, aipatu behar da, batetik, AZPko langileen (administrazio eta zerbitzuetako langileak) plaza guztiak, orain arte programa kontratuen bidez finantzatu direnak, aurrerantzean ekarpen arruntaren bidez finantzatuko direla; bestetik, Eusko Jaurlaritzak Medikuntza eta Erizaintza Fakultatearen eraikin berria Basurtuko eremuan eraikitzeko konpromiso irmoari eusten diola, 2021eko ekitaldirako 4.023.072 €-ko partida batez eta datozen urteetarako 39,7 M€-ko konpromiso kredituak hartuta, eta, azkenik, estatuaren aurrekontu orokorretatik 2,6 M€ sartu direla SGIKER ekipamendua erosteko.\n2021. urterako aurrekontu proiektua, azken urteetan bezala, helburu hauen gidaritzapean egin dira: gastuen exekuziorako austeritatea, baliabideen kontsumo eraginkortasuna, eta erabaki ekonomikoen jasangarritasuna.\nAurrekontu proiektua Unibertsitateko Gizarte Kontseiluari helaraziko zaio, behin betiko onar dezan.\nEva Ferreira UPV/EHUko errektoreak oso baikor hartu du Gobernu Kontseiluak proiektua onartzea: "Positibotzat jotzen dugu aurrekontu proiektu hau izatea: unibertsitateko jarduera guztiaren garapena bermatuko du, eta azpiegitura atala indartu egingo da aurreko ekitaldiarekin alderatuta. Era berean, gaur egun dauden administrazio eta zerbitzuetako langileen plazen finantzaketa egonkortzen du. Egungo testuingurua ikusita, aurrekontu hau aurrerapauso bat da, zalantzarik gabe?.


Eusko Jaurlaritzak 1.175 milioi erabiliko ditu 2020ra arte 45.000 lanpostu sustatzeko | Bizkaia Talent\nEusko Jaurlaritzak 2017-2020ko Enplegu Plan Estrategikoa onartu du, eta epealdi horretan 45.000 lanposturen sorrera suspertzea dauka helburu. Horretarako, 1.175 milioi euro erabiliko dira, eta honako arlo hauei emango zaie lehentasuna: enpresa berriak sortzea, laneratzeko aukera gutxiago dituztenen kontratazioa suspertzea eta etxebizitzen zein eraikinen zaharberrikuntza bultzatzea, lanpostuak sortzeko sektore “intentsiboa” delako.\nProgramako beste ardatzetako baten arabera, enpresekin eurekin lan egingo da, 20.000 euskal gaztek lehenengo lan-esperientzia eta laneratzeko aukera eduki dezaten. Aldi berean, Eusko Jaurlaritzak bete-betean lan egingo du enpleguaren kalitatea hobetzeko.\nHonako gai hauek landuko dira bederatzi ardatz eragileetan: lan elkartua, tokiko ekonomien garapena, gazteen enplegua, enpresa berrien sorrera, Lanbide Euskal Enplegu Zerbitzuaren hobekuntza, enpleguaren kalitatea edo eraikuntzako sektorearen bultzada, etxebizitzen zein eraikinen zaharberrikuntza suspertzeko politiken bidez.\nHorretarako, helburu zehatzak dituzten 35 jarduketa-lerro abian jarri eta jarraipenerako ebaluazioak egingo dira. Aurreikusitako ia-ia 1.200 milioi euroko gastuari aurre egiteko, gobernuko sail gehienetan zuzkituko dira kontu-sailak, eta koordinatuta zein lerrokatuta egongo dira. Era berean, komunikazio-bideak ere irekiko dira aldundi eta udalekin, eta gai zehatzetako lankidetzarako hitzarmen instituzionalak edo hitzarmen bereziak ere sinatuko dira haiekin. Zeharkakotasunez, estrategia berrian lehentasunezkoa izango da emakumeak jarduera ekonomikoan zein lan-jardueran baldintza berberetan eta bete-betean sartzeko jarduketak abian jartzea.\nPlan berriaren bidez, urrunago joatea izango da helburua. Hori dela eta, Zaharberrikuntzaren Renove jarriko da abian (baliabide gehien dituen programa), eta, ahal dela, kalitate urriko kontratuak saihestuko dira.


Migrazioak eta hipokrisia • ZUZEU\nNormala ere bada hainbeste etorkinen oldearekin barruak dantzan jartzea. Irudien indarrak bizi gaituen honetan, nola egin ihes izugarrikeriari, gure berdinak diren pertsonetan geure buruak, lagunak eta ahaideak ikusteari? Eta ez bakarrik Jon Juaristik ABCn dioenagatik : “a los europeos les despiertan sentimientos de culpa que deben eliminar cuanto antes porque están convencidos de que la culpa es tóxica y produce cáncer”. Juaristik aipatzen duen erruaren sentipen hori oso kristaua eta geurea dugu, kulturala zeharo, baina kasu honetan, nago sentimendua ez dela kontu espiritual soila eta baduela oinarri zientifikorik: neokolonialismoa erein eta armak saltzen dituenak, errefuxiatuak jasotzen ditu bueltan. Geuk eragindako kaltearen ordaina dela oraingo uzta hau, azken finean.\nJuaristik esaten duena esan, minbiziarekiko beldurra baino, geure buruak inoiz egoera berean aurkitzearen beldurrak bultzatu gaitu erruki orokor honetara. Ispiluaren efektua bezalakorik ez da. Horixe du aldea oraingo honek atzo arte ikusi dugun etorkin andanarekin: lehen ere itotzen ziren umeak bidean, baina ez ziren egoten gureak bezala jantzita. Zergatik errukitu hainbeste batzuekin eta ez horrenbeste besteekin? Zertan dago aldea?\nBistan da: azken urteetan Melillako alanbreetan zintzilik ikusi ditugun horiek guztiek ez dituzte gureak bezalako oinetakoak. Soinean daroezan Zarako arropak ere, oso aspaldikoak dira, duela hamar tenporadatakoak, gutxienez, ez duzu konparatuko Turkian barrena etorritako hauek duten modaren zentzuarekin. Gure berdi-berdinak dira eta, gezurra badirudi ere.\nHala ere, ene baitakotz, batzuekin eta besteekin dugun desberdintasun honen zergatia, aurrerago bilatzeko astia izango da, luzerako baitator kontua. Orain beste galdera batzuen erantzunak aurkitzea da presazkoago. Esate baterako, zer egiteko nago prest neu neroni?\nHungaria bere mugak irekitzen hasi bezperan, Rue89 agerkarian irakurritako lan batek nahastu zidan gogoa: Manifa eta gero zer eginen dugu? Aipatu dugun bidetik, bada esaten duenik, Siriakoengatik dagoela bera borrokan, ez besteengatik. Beste batek dio, jasoko lukeela familia bat bere etxean, baina poxpolo kaxa batean bizi dela bera… eta hala.\nNeure buruari egiten dizkiot galdera horiek guztiak orain. Bai, joango naiz errefuxiatuentzat irtenbide poltikoa eskatzen duten manifetara, emanen dizkiot 100 euro Intermon edo baten bati, gauza gehiago ere eginen ditut gobernuz kanpoko erakundeen bidetik: ogia bildu, ura banatu… Erraza baita munduko miseriari irabazteko moduko ideiak edukitzea, baina zertarako nago prest egiazki?\nErrefuxiatu horiek guztiek, harrera beroaz harago, aterpea, jana, osasuna, lana… behar dute. Nik daukadan guztia merezi dute. Berdin berdin. Zeri egingo diot uko eurei emateko? Noraino nago prest neurea kolokan jartzeko?\n7 pentsamendu “Migrazioak eta hipokrisia”-ri buruz\nzakarias aiztierdi 2015-09-07 13:21\nBat nator. Gai hontan ta beste hainbatetan, manifatik harago zer?\neonola, nik uste zilegia dala eskatzia gure izenen boterea kudeatzen dutenei esku har dezaten, larrialdi hau bizi duten pertsonei laguntzeko.\nGure botuak ahalbidetzen die estaduei eta tokiko jauntxoei (gurian, arma enpresak laguntzen ditun PNV) gerrak eitea, baliabidek lapurtzia, injerentziak ta abar. Beraz, botua alda dezakeu / behar deu\nHasier Etxeberria 2015-09-07 16:50\nZakarias, aspaldikoa, arrazoi duzu diozun horretan. Horregatik idatzi dut “joango naiz errefuxiatuentzat irtenbide poltikoa eskatzen duten manifetara”. Irtenbide politikoa eskatzea zilegia da, beharrezkoa ere bai, baina, batez ere, errazena ere horixe da. Eta maisuak gara horretan. Horregatik artikulutxo hau, gauza bat baita agintzen dutenei zer egin behar duten erabaki eta betetzeko eskatzea eta, bestea, norbera zertarako dagoen prest jakitea. Nik, behintzat, ez daukat oso argi zer bai, zer ez eta noraino.\nJon Intxaurraga 2015-09-08 16:48\n“joango naiz errefuxiatuentzat irtenbide poltikoa eskatzen duten manifetara, emanen dizkiot 100 euro Intermon edo baten bati, gauza gehiago ere eginen ditut gobernuz kanpoko erakundeen bidetik: ogia bildu, ura banatu…”\nHau benetan egiten baduzu eta errefuxiatuen auzian zelan jokatu dakienei laguntzeko balio badu, ez da hasiera makala. Azkenean, nork bere bizitza eta premiazko betebeharrak ditu eta batzuek denbora faltagatik dirua emango dute eta besteek dirua faltagatik ba denbora eskeiniko dute (edo biak emango dituzte). Ez gutxietsi hori, askotan norbanakoak ezin duelako gehiagorik egin, euren familia mantendu eta hipotekak ordaindu behar dituztela-eta. Gero, bai egongo dira baliabideak dituztenak familia bat hartzeko edo errefuxiatu bati lana eskeintzeko, baita preparazioa dutenak ere, baina ez da ohikoa izaten eta onartu beharrean gaude.\nNik behintzat hala ikusten dut, baina baliteke autokonplazentzian erortzea.\nAriki Maua 2015-09-08 00:49\nBa Hasier, norbera bere eskuzabaltasunaren jabea da, eta hemen eskuzabalak izan behar garela esaten hari direnak, asi beharko lirateke euren etxe barruan gende hau honartzen. Pentsaubez! merkeago da eskuzabal ta pobresista sentitu, zureak ez diren eskuzabaltasunagaz.\nHiltzenHil 2015-09-08 22:05\nJendea jota dago eta ez du etorkizun-ikuspegirik. Sistemaren komunikabide, sindikatu, patronal, ong eta erakunde politiko guztiek “errefuxiatuen” ipuin bat asmatzen dute populatxoarentzako eta horiek ezbairik gabe sinisten dute ipuntxo guztia galdera txintik egin gabe. Sistemaren aktore guztiek errefuxatua onartu behar direla diote eta jendeak humanismo eta moral faltsu baten izenean amen.\nEuropa eta Euskal Herriko belaunaldi berrien etorkizuna izorratzen ari zarete guztiz desitxuratua den eta zuekin zer ikusirik ez duen gertaera koiuntural batengatik, eta zuetako gutxik ikusten duzue ezer arrarorik sistemako politikari, alderdi, erakunde, komunikabide, patronal, sindikatu eta ongta guztiak sekulako propaganda kanpaina egiten ari direnean egiatik ezer gutxi duen kontu baten inguruan. Ez da mugimendu migratorio natural eta espontaneo bat, ez dira errefuxatuak, ez dira siriarrak eta ez datoz asmo onekin eta ginera milioika sartuko dituzte datozen hilabeteetan. Europaren kolonialismoan lagundu nahi duzutenak abixatuak zaudete, gero damurik ez.\nXabier Goitia 2015-09-09 09:04\nHi, Txikito, non bizi haiz hi?ez badira errefuxiatuak eta ez badira siriarrak, zer ditut, ba, martitzekoak?\nHiltzenHil 2015-09-09 09:53\nEz dira errefuxatuak. Siriar errefuxatuak inguruko herrietan edo gobernuaren kontrolpeko guneetan geratzen dira: 7milioi barne-errefuxiatu Damascus, Homs, Hama, Latakia edo Tartus inguruetan; eta 10milioi errefuxatu baino gehiago Turkia, Jordania, Libano edo Grezian. Alemaniara bidaltzen dituztenen gehiengo osoa adin militarreko (20-40urte) gizonezko gazteak dira eta mundu musulmaneko gune askotarikoak: Afganistan, Irak, Pakistan, Eritrea edo Jordania, Siriaz gain (“quintacolumna” sunnita bat? XXI. medeko martxa orlegia?). Errefuxatuak baino, inmigrante ekonomikoak dira (gutxienez), izan ere, denek nahi dute Alemaniara joan bertan muxutruke 1200euro eta pixu bat jasoko dutelako beste diru-laguntzataz gain. Baina arazoaren funtsa ez da soilik ziria sartu digutela datozen hilabeteetan milioika kolono islamiar irensteko. Kontua haratago doa:\n1) Atzo bertan Merkelek: ” Etorkinen etorrera masiboak Alemania eraldatuko du”. Hau da, Merkel kripto-juduak argi esaten digu Alemaniar herria erabat transformatzea (islamizatzea?Arrazialki mestizatzea?Kulturalki suntsitzea?) dela bere (edo bere nagusien) asmoa, eta argi esaten du.\n2) Arabia Saudik ez ditu “errefuxiatuak” onartzen bere lurretan (gainontzeko estatu petroliferoak bezala) nahiz eta ISIS eta Al Nusraren atzean dauden. Hori bai, europako errefuxatuak lagunduko ditu 200!!!! Mezkita eraikiz Alemanian\n3) Azkenik ISISek berak onartu du 4000 soldadu gutxienez infiltratu dituztela “errefuxatuen” artean.\nZuria eta Botilan? Esnea! Eta hau hasi besterik ez da egin. Badago plan bat Europan masa kritiko islamiar sunita bat sortzeko. Eta hori oso agerikoa da\nGadaffik 2011ean iragarri zuen Bashar Al Assad heroiak 2013an gogoratu zuena: “Miles de personas invadirán Europa desde Libia. Bin Laden se instalará en el norte de África y dejará al Mulá Omar al mando en Afganistán y Pakistán. Tendréis a bina Laden a las puertas”.\nAEB eta Europedar Batasunaren atzean dagoen Internazional Lukurariak jakin bazekien hori, eta helburu hori izan du hasieratik gure kalterako.


Mack Farms-ek 1989an egin zuen lehen patata laborea - Potatoes News\nHotz-biltegietan aireztatzeko hodiak\nIkerketek eurite handiek eragindako herbizidak patatak eragindako kalteak aztertzen ditu\nMack Farms-ek 1989an hazi zuen bere lehen patata uzta\nAbenduaren 22, 2021\nin Enpresaren historia\nMack Farms Fresh Solutions Network-eko kidea da, eta bere negozioaren irismena zabaltzen ez ezik, patataren industriako beste batzuekin partekatzen lagundu du hain arrakastatsu egin duen izpiritu aitzindaria.\nPatata-bilketa Mack Farms-en\nKontuak kontu, Arnold Mack aitzindaria izan zen produktu freskoen industrian. Alabama hegoaldean bere familiaren hileta-saloi negozioan lan egin eta gero, Arnoldek beste ibilbide bat egitea aukeratu zuen. Askotan esaten zuenez, "Ezin genituen lurperatu negozioa hazteko nahikoa azkar, beraz, beste ikuspegi bat erabaki genuen: produktu freskoak haztea eta eskuratzea. out lurrarena. Hortik aurrera, gure esku zegoen negozioa haztea».\nBere lehen nekazaritza-ekintza Alabama hegoaldean sandia hazten zen 1967an, eta Mack Farms-ek hazirik gabeko sandia barietateak merkaturatu zituen munduko lehenetariko bat izan zen. 1980an, Arnoldek etxalde bat erosi zuen Lake Wales-en, Floridan, non meloiak eta barazkiak hazten zituen. 1989an, Mack Farms-ek bere lehen patata uzta hazi zuen, eta tipula gozoa gehitu zitzaion urte batzuk geroago.\nAndrew Cummingsek bizitza osoa darama patatak landatzen\nSpud Sisters - nekazariaren eta sukaldariaren arteko "faltako lotura".\nMartxoaren 13, 2022\nNekazaritza-berrikuntzari dagokionez liderra ez ezik, Arnold Mack-ek industriari ahal zuen lekuan laguntzeko betebeharra ere sentitu zuen. Alabamako Watermelon Elkartearen, Floridako Watermelon Elkartearen eta kontseilari gisa aritu zen Sandiaren Elkarte Nazionala. Sandia Sustapenerako Batzorde Nazionalaren sorreran funtsezkoa izan zen eta parte hartu zuen AEBetako Patataren Batzordea.\nArnold 2016an zendu zen. Gaur egun, bere semea, Chandler Mack, nekazaritza operazioa zuzentzen du konpainiako presidente gisa. Sasoiko familia-ustiategi txiki gisa hasi zena Floridako produktuen nekazaritza eta merkaturatze-eragiketa handienetako bat bihurtu da. Mack Farms, Inc. laborantza berriko patatan eta hazirik gabeko sandia hasieran espezializatuta dago, eta River Gold patatak eta tipulak eta McMelon meloiak bezalako marka ezagunak merkaturatzen ditu.\nKonpainiaren patata-espezialitateak gorriak eta horiak badira ere, zuriak, erdoiak eta atzamarrak ere hazten eta merkaturatzen ditu. Mack Farms-en patata bidalketa denboraldia otsailetik ekainera bitartean doa, baina nazio osoan eta urte osoan patatak ontziratu eta banatzen dituzte hazkuntza gune nagusietatik. Mack Farms-eko kidea da Fresh Solutions Network, euren negozioaren irismena zabaltzen ez ezik, patataren industriako beste batzuekin partekatzen lagundu baitu horren arrakasta izan duen izpiritu aitzindaria.\n2. belaunaldiko familia patata, sandia, aza, kalabaza eta tipula gozoa hazten\nLake Wales-en (Florida) kokatua, Mack Farms-ek 1967an hasi zituen lanean sandia hazten, ontziratzen eta bidaltzen.\nGeroago, aza eta kalabaza gehitu ziren, eta 1989an patata ekoiztera pasa ziren, azken urteotan tipula gozoa bihurtu zen azkeneko gehikuntza.\nMack Farms-ek duela gutxi erosi zuen Okeechobee, Floridan oinarritutako Eagle Island Farms, eta 2000 hektarea Hego Floridan eta bigarren paketatze eta biltegiratze instalazio bat gehitu zituen beren operazioetan.\nPatata txikientzako ontziratzeko gaitasun berriak eskuratu dituzte, baita kalifikatzeko ekipamendu berrietan inbertitu ere, punta-puntako neurriak ematen dizkietenak.\nPatata gorrian espezializatuta daude, patata bolumen osoaren %65 inguru hartzen baitute. Baina patata horiak gero eta garrantzi handiagoa hartzen ari dira, bidalketen beste % 25 osatzen baitute, saldoa patata zurien, Russets eta Fingerlings artean banatuta.\npatata baserrian biltegiratzea eta landatzeko haziak prestatzea\n«Nekazaritzaren zatirik zailena eguraldiak ekar ditzakeen erronkei aurre egin behar die. Nekazaritzaren bidez ikasi dudan ikasgai garrantzitsu bat da lan gogorrak fruituak eman ditzakeela, eta amore ematea ez dela aukera bat». – Chandler Mack, Mack Farms, Florida\n50 50: Mack Farms\nArtikulu hau 2021eko abenduko alea Patata hazlea.\nTags: Enpresaren historiapatata baserriaPatata hazleak\nADB Ventures-en konfiantza-botoa EGG Jabedun Mikrotuberen Teknologian\nNematodoek eragindako kalteek arazo handia izaten jarraitzen dute, zein neurri hartzen dituzue?\nAndrew Cummingsek bizitza osoa darama patatak landatzen, baina ez du bere gurasoek egiten zuten lur berdina lantzen.\n"Spud ahizpak patata aukeraketa batekin etorriko dira eta sukaldean probatuko ditugu...\nGerald Maters in Groningen ( 1. zatia )\nMartxoaren 6, 2022\nGerald Maters (26) Niekerk-eko (De Marne), Gronings Agrarische Youth Contact (GrAJK) elkarteko presidente berria 5...\nBrent Bydevaate familiaren baserria zuzentzen ari da\nOtsailaren 8, 2022\nBrent Bydevaate-k familiako patata ustiategia bereganatu du eta orain berak zuzentzen du. Brent Bydevaate haztea beti...


Olentzerok 286.000 elkarrizketa izan ditu WhatsApp bidez | El Diario Vasco\nTelevisiónOlentzerok 286.000 elkarrizketa izan ditu WhatsApp bidez\n10.424 erabiltzailerekin izan du harremana, eta kasu gehien-gehienetan euskaraz aritu dira\nJueves, 21 diciembre 2017, 11:26\nPasa den ostiralean, abenduak 15, EiTBk WhatsApp zenbakia jarri zion Olentzerori, eta ordutik hona ikazkina buru-belarri aritu da jaso dituen mezu guztiak erantzuten. Guztira 286.000 elkarrizketa erantzun ditu 10.424 erabiltzaileekin, eta elkarrizketen %83a euskaraz izan dira. Horrez gain, pertsonaia horri eskainitako webguneak 30.000 erabiltzaile bakar izan ditu egitasmoa abian jarri zeetik.\nAdimen artifiziala oinarri duen proiektu berritzaileak, horren sustatzaileek azaldu dutenez, "Olentzero inoiz baino hurbilago egotea lortu du. Ezaugarri hauek dituen lehen programa informatikoa da: jasotako mezuak irakurri eta interpretatu egiten ditu eta modu automatikoan erantzunak sortu, Olentzero izango balitz bezala. Euskaraz eta euskalkiak kontuan hartuz ematen ditu erantzunok, eta, baita gaztelaniaz ere, elkarrizketaren arabera".\nEiTBk bultzatutako ekimenaren xedea Euskadiko haurrek Olentzerorekin hitz egitea da, abenduaren 24ra itxaron gabe. Baina helduengana ere iritsi nahi du Olentzerok. Ia gai guztientzat du erantzuna: opariak eskatu, ikatzik ekarriko ote duen galdetu edo 24ko gauean afaltzeko zer nahiko duen galdetu ahal izango diogu. Gabonekin zerikusia duten gaiez harago, txisteak, bertsoak eta aktualitatearekin zerikusia duten gaiak ere jorratuko ditu.\nNuevo Catecismo Católico taldearekin, 'EiTB Kultura Transit' saioan ‘MasterChef Junior’ regresa en buena forma por Navidad


Lankidetza berretsi dute Legebiltzarrak eta Euskaltzaindiak | El Diario Vasco\nSociedadLankidetza berretsi dute Legebiltzarrak eta Euskaltzaindiak\nLankidetza berretsi dute Legebiltzarrak eta Euskaltzaindiak\nBakartxo Tejeriak eta Andres Urrutiak sinatu dute erakunde bien arteko lankidetzarako hitzarmen-markoa. / EUSKALTZAINDIA\neuskararen sustapenaren eta erabileraren arloan lanak bultzatzeko hitzarmenak jarraipena ematen dio 2011n sinatutakoari\nViernes, 27 octubre 2017, 16:40\nEusko Legebiltzarrak eta Euskaltzaindiak lankidetza hitzarmena berritu dute ostiral honetan. Sinadura Eusko Legebiltzarreko harrera-aretoan egin da, Mahaiko kideen eta hitzarmenaren jarraipena egiteko batzordearen aurrean, gaur Legebiltzarrean bildu den Euskaltzaindiaren osoko bilkuraren kideak bertan izan direla. Euskaltzaindiak bigarren aldiz egin du bere osoko bilkura Eusko Legebiltzarrean; lehenengoa 2013ko ekainaren 28an izan zen.\nBakartxo Tejeria Eusko Legebiltzarreko lehendakariak eta Andres Urrutia Euskaltzaindiako buruak sinatu dute erakunde bien arteko lankidetzarako hitzarmen-markoa, euskararen sustapenaren eta erabileraren arloan lanak bultzatzeko; hitzarmenak jarraipena ematen dio Eusko Legebiltzarrak eta Euskaltzaindiak 2011n sinatutakoari.\nHitzarmen berriak agerian uzten du euskararen aldeko lankidetzan jarraitzeko eta sakontzeko konpromisoa hainbat arlotan, horien artean bi ekintza nagusi izanik: euskaraz sortutako testu juridikoen erakusketa ibiltaria, Euskaltzaindiak eta Eusko Legebiltzarrak euskararen eremuko erakunde legegileekin batera gauzatuko dutena; eta izaera lexikografikoa duen hiztegi juridikoa, herrialdeko erakunde legegileekin unibertsitateekin eta erakundeekin lankidetzan garatuko dena ere.\n'Hiztegi juridikoa' izango dena egiteko abiapuntua osatzen dute 'Oinarrizko Hiztegi Juridiko Parlamentarioa' gauzatzeko burututako lanak eta garatutako lanabesek; izan ere, euskaraz lan egiten duten erakunde legegile guztiek erabiltzen dute erreferentziazko hiztegi hori, Euskaltzaindiak eta Eusko Legebiltzarrak 2011n sinatu zuten lankidetzarako hitzarmen-markoaren emaitzetariko bat izan dena. Lankidetzaren beste emaitza batzuk izan dira Bernat Etxepareren Linguae Vasconum Primitiae euskaraz inprimatutako lehen liburuaren argitalpena eta braillez egindako egokitzapena; liburua 17 hizkuntzatara itzuli da eta 3 argitalpenetan eman da.


Ourton - Wikipedia, entziklopedia askea.\n50°27′20″N 2°28′45″E / 50.4556°N 2.4792°E / 50.4556; 2.4792Koordenatuak: 50°27′20″N 2°28′45″E / 50.4556°N 2.4792°E / 50.4556; 2.4792\nDivion, Beugin, Camblain-Châtelain, La Comté eta Diéval\n391 (%51) 378 (%49.3)\nOurton Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 766 biztanle zituen.\n2007an Ourton udalerrian erroldatutako biztanleak 766 ziren. Familiak 278 ziren, horien artean 60 pertsona bakarrekoak ziren (28 bakarrik bizi ziren gizonak eta 32 bakarrik bizi ziren emakumeak), 85 seme-alabarik gabeko familiak ziren, 121 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 303 etxebizitza zeuden, 289 familiaren etxebizitza nagusia ziren, 3 bigarren erresidentzia ziren eta 11 hutsik zeuden. 301 etxeak ziren eta 2 apartamentuak ziren. 289 etxebizitza nagusietatik 209 bere jabearen bizilekua ziren, 77 alokairuan okupaturik zeuden eta 4 doan lagata zeuden; 21 etxek bi gela zituzten, 38 etxek hiru zituzten, 70 etxek lau zituzten eta 160 etxek bost zituzten. 247 etxek euren parking plaza propioa zuten azpian. 119 etxetan ibilgailu bat zegoen eta 123 etxetan bat baino gehiago zituzten.\nOurton udalerriko biztanleria-piramidea 2009an .\n2007an lan egiteko adina zuten pertsonak 505 ziren, horien artean 337 aktiboak ziren eta 168 inaktiboak ziren. 337 pertsona aktiboetatik 300 lanean zeuden (174 gizon eta 126 emakume) eta 36 langabezian zeuden (22 gizon eta 14 emakume). 168 pertsona inaktiboetatik 37 erretiraturik zeuden, 49 ikasten zeuden eta 82 "bestelako inaktibo" gisa sailkaturik zeuden.\n2009an Ourton udalerrian 299 unitate fiskal zeuden, 775 pertsonek osaturik. Pertsona bakoitzeko diru-sarrera fiskalaren mediana urteko 15.763 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 1 ibilgailuen saltze eta konpontze enpresa zen, 3 ostalaritza eta jatetxe enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 5 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 1 eraikuntza enpresa, 1 ile apaindegia eta 1 tintoreria.\n2000. urtean Ourton udalerrian 9 nekazaritza-ustiategi zeuden, 426 hektarea erabiltzen.\nDivion (2,7 km)\nDiéval (3,2 km)\nCamblain-Châtelain (3,2 km)\nBeugin (3,2 km)\nCalonne-Ricouart (3,8 km)\nBajus (3,9 km)\nBNF: 152690834 (data)\nOrriaren azken aldaketa: 14 martxoa 2021, 19:17.


Jauzika, historian sartu da | Kirola | Berria\nJauzika, historian sartu da\nJonah Lomuren errekorra berdinduta, Munduko Kopako entsegugile onenen historian sartu da Bryan Habana hegoafrikarra; gaur atzean utz dezake Lomu.\nBryan Habana, Hegoafrikako jokalaria, jokoan den Munduko Kopan entsegu bat sartzear, Samoaren aurkako partidan. DAVID JONES / EFE\nEneritz Zabaleta -\n2015eko urriak 17\nHegoafrika eta AEB-en arteko partidan gertatu zen. 61. minutuan. Bryan Habana aitzinekoen tartean sartu zen, dortokarena egiten ari zirenean. Baloia bertatik atera, eta Hegoafrikako hegalekoak entsegua sartu beste lanik ez zuen izan. Bi selekzioen arteko borroka horretan beste entsegu bat bakarrik izan zen. Hegoafrikak sekulako astindua eman zion AEBetako selekzioari (64-0) eta ordurako partida erabakita zegoen. Baina, entsegu horrek Bryan Habana Munduko Koparen eta errugbiaren historian sartu zuen.\nBenonin sortutako hegalekoa Munduko Kopako entsegugile onena da ordutik, Jonah Lomu Zeelanda Berriko jokalari puskarekin berdinduta. Bi jokalariek 15na entsegu sartu dituzte haien ibilbidean. Datu esanguratsua da hori, orain arte Habana egiten ari den Munduko Kopa bikainaren adierazle. AEBen aurka sartutako hirurekin, bost entsegu sartu ditu, dagoeneko, aurtengo edizioan. Hura da aurtengo entsegugile onena, Julian Savea Zeelanda Berrikoarekin berdinduta. Gaur Galesen aurka ariko da Hegoafrika, eta Lomu gibelean uzteko parada izanen du Habanak.\nSpringboks-en jokalariarentzat sari ederra izan da Lomuren marka berdintzea. Munduko Koparen hasieran aitortu zuen marka hori «buruan» zuela, baina umil mintzatu da behin errugbiko ikurraren mailara iritsi denean: «Sekulakoa da Lomu berdintzea. Kirol hau goitik behera aldatu zuen. Beste dimentsio batera igo zuen errugbia. Niretzat ametsa da haren ondoan egotea».\nLomu baino apalago ikusten du bere burua: «Zenbakietan berdinduta gaude, baina Lomu historiako errugbilari onena izango da betirako. Ezin da egin alderaketarik». Zenbakiak aintzat hartuta, egia da ez zela makala izan Lomuk lortu zuena. Habanak hiru edizio behar izan ditu hamabost entsegu sartzeko. Lomuk, berriz, bi Munduko Kopa jokatuta lortu zuen marka hori. 1995ean, zortzi sartu zituen, eta 1999an beste zazpi.\nTartean, askoren gogoan iltzatuta gelditu diren batzuk: 1995ean Mike Catt ingelesaren gainetik pasa zenekoa; edo 1999an Frantziako talde erdia atzean utzi zuenekoa. Habanaren kasuan, Lomuren marketako bat berdindu zuen 2007an, zortzi entsegu sartuta; 2011an bi entsegu sartu zituen; eta jokoan den Munduko Kopan bosgarrena sartu zuen AEBen aurka.\nBaina, ez litzateke bidezkoa Habanak errugbiari eskaini diona marka horretara mugatzea. Hegoafrikarra da gaur egungo izar nagusia, Richie Mc Caw eta Daniel Carterrekin batera. 32 urterekin, 113 aldiz jantzi du Springboks-en elastikoa. Victor Matfield bigarren lerroaren atzetik, hura da Hegoafrikaren historian selekzioarekin partida gehien jokatu duen jokalaria. Entseguei dagokienez, 61 sartu ditu; Hegoafrikako entsegugile onena da. Atzetik dauka Joost Van der Westhuizen uztartze erdi ohia, 38 entsegurekin.\nSelekzioaren buru argia\nMunduko Kopa honetan Habanaren talentua izanen da hegoafrikarren helduleku nagusia. Hala baieztatu du Heyneke Meyer hautatzaileak: «Selekzioaren buru naizenetik, partida onak jokatu izan ditu beti. Partida handietan, gainera, bere maila igotzeko gaitasuna dauka. Ezinbestekoa izanen da bere laguntza munduko txapeldun izan nahi badugu». Bide horri heldu nahiko diote, gaur ere, Galesen aurka. Japoniaren aurkako porrota gibelean utzita, aitzina begira jarri nahi dute hegoafrikarrek, hegaleko izarrari esker.


Julian Irizar Antartikako izozmendien artean • ZUZEU\nJulian Irizar Antartikako izozmendien artean –\nHaien burua euskalduntzat hartzen duten\ndiasporako anaia-arreba guztien\nEuskal Herriak arlo guztietan nabarmendu diren seme-alaba gartsuak eman ditu. Horietako aunitz euskal lurretan jaioak, beste asko gure diaspora zabalean. Hauxe da Argentinan sortutako Julian Irizar itsasgizon handiaren kasua. Ikus dezagun.\n1.- Julian Irizarren lehen itsas ibilerak\nJulian Irizar Etxeberria 1869ko urtarrilaren 30ean jaio zen Argentinako Capilla del Señor izeneko herrian, Exaltación de la Cruz parrokian, hain zuzen. Aita, Joan Joxe Irizar, Oñatikoa zen eta ama, Ana Etxeberria, Zumarragakoa. Ameriketara, bizimodu hobe baten bila joanak ziren. Lehengo urteetan herriko kalean kokaturiko baserri moduko batean bizi izan ziren, eta gero herritik kanpo, landa zabalean. Aitak, herriaren kanpo aldean bazuen xaboitegi bat. Txikitako lagunen artean, Pedro Salaberri eta Maximo Barnetxea euskaldunak eduki zituen. Arreba Kontxita Zarateko kaian zen Itsasontzi Eskolan astronomia, nabigazioa eta aljebra erakusten zituen Luis Pastor gaztearekin ezkondu zen, eta orduz geroztik Julian itsas jarduerekin loturik agertzen zaigu. Mutikoaren zaletasuna ikusirik, irizartarrek Julian Buenos Aireseko Itsasontzi Eskolan matrikulatzea erabaki zuten, eta gazte-gaztea zela harantz abiatu zen bere ikasketak egitera.\n1886an bere lehen itsas bidaia burutu zuen itsas armadako ontzi baten tripulazioan. Osora 3.600 milia. Bidaia burutzeko berrogei egun egin zituen itsasoan eta 36 egun lehorreko portuetan, Deseadon, Santa Cruzen, Estatuen irlan, Ushuaian eta Puntas Arenasen geldialdiak egin zituztelarik. Itsasoan erakutsitako trebezia zela eta, 1891n ontzi alfereza egin zuten. Europara agindutako bidaietako batean, Euskal Herria, bere gurasoen eta arbasoen herria, ezagutzeko aukera izan zuen. Eta orduz geroztik, ama-lurraren ximikoa bihotzean sarturik eraman zuen beti.\n1892ko uztailaren 6an, Rosales ontzian Ingalaterrara zihoala, ekaitz handi batek hartu zuen. Hurrengo egunetan ekaitzak indar handiz jarraitu zuen itsasontzia larriki matxuratuz. Ontzia abandonatu behar zela eta, eskifaiako gizonek hiru txalupetan ihes egin zuten. Horietako bat Julian Irizarrek gidatzen zuen. Beste biak itsaso haserretu hartan desagertu ziren betiko eta Irizarrek gidatutakoak Punta Bravako labarretan jo zuen. Bertan zihoazen batzuk hil ziren arren, Irizar eta gizon gehienak salbatu ziren.\n1894ko ekainaren 26an, Julian Irizar Argentinak Boliviarekin zituen mugak finkatzera bidali zuten, eta han ibili zen Pilcomayo ibaitik Ipaguazu alderaino nabigatzen eta mugarriak ongi finkatzen. 1895ean fragatako teniente egin zuten. Hurrengo urteetan, Argentinako gobernuak agindutako zenbait afera zirela eta, La Argentina eta Presidente Sarmiento izeneko fragatetan Txileko, Peruko eta Tierra de Fuego aldeko itsasoetan nabigatu zen.\n2.- Otto Nordenskjöld suediar doktorearen espedizioa\n1901eko abenduaren azken egunetan Otto Nordenskjöld suediar doktorearen agindupeko Antarctic ontzia Buenos Airesetik atera zen Antartikako itsaso izoztuetarantz. Espedizio hartan, eta doktore ospetsu horrekin batera, Europako geologo, botaniko, kartografo eta metereologo famatuenak zihoazen. 1902ko urtarrilaren 10ean, espedizioa Snow Hill-era iritsi zen eta bertan lehorreratu ziren Nordenskjöld eta beste sei ikertzaile. Aterpe modukoa altxatu zuten bertan, eramandako aparatuak barruan kokatu zituzten, eta negua bertan pasatzeko prestatu ziren.\nAntarctic ontzia Ushuaiaraino joan zen eta gero Georgietara itzuli, bertan negua pasatzeko asmotan. Azaroan, itsasontzia Snow Hill-era itzultzeko prestatu zuten, baina irten nahi izan zutenean, ezinezkoa egin zitzaien inguruko itsasoa hormatuta baitzegoen. Hori ikusirik, eskifaiako hiru gizon, Andersson, Duse eta Grunden, Esperantza Badian lehorreratu ziren eta oinez, Nordenskjöld doktore suediarraren aterperaino iristen ahalegindu ziren. Ezin izan zuten Gustavo Printzea izeneko kanala zeharkatu eta atzera egin behar izan zuten, Esperantza badiara, hain zuzen, eta bertan, guztiz isolaturik, inoren berri eduki gabe, bederatzi hilabete egin behar izan zituzten.\nBitartean, Antarctic ontzia Erebus eta Terror izeneko golkoan sartzen ahalegindu zen, baina alferrik, itsaso izoztuak eta izozmendiek bidea ixten baitzioten. Horretan ari zela, ontzia, hormen artean harrapaturik, gelditu zen Danger uharteen inguruan, eta korronteak hegoalderantz eramaten zuen hiru milia orduko abiadurarekin. 1903ko urtarrilaren 10ean, izotzen presioak itsasontzian lehen arraildurak egin zituen eta 12an tripulazioak ontzia abandonatu behar izan zuen. Noraezean zebilen izozmendi batean bilatu zuten aterpe eta hor izan ziren hamasei egunez, txiripaz Paulet irlara iritsi zen arte. Momentu horretatik aitzina, espedizioa hiru taldetan banaturik gelditu zen, beraien artean inolako ezagutzarik eta komunikaziorik ez zuten hiru taldetan. Suediar espedizioak Antartikan zeraman bigarren urtea zen. Azkenean, Anderssonek Gustavo Printzea izeneko kanal hormatua zeharkatzea eta Nordenskjöld doktorearekin topatzea lortu zuen.\n3.- Julian Irizar espedizioaren erreskatean\nBitartean, Europan eta Argentinan, espedizioaren berririk ez izatean, kezkatzen hasita zeuden. Horretarako argentinarrek Uruguay izeneko ontzia hornitu zuten, eta Julian Irizar buru ezarririk, suediar espedizioaren bila bidali zuten. Ontzian zihoazen sendagileen buru beste euskaldun bat jarri zuten, Joxe Gorrotxategi zirujaua. Erreskaterako prestaturiko itsasontzia 1903ko urriaren 8an itsasoratu zen. Urriaren 20an Ushuaiara iritsi zen, azaroaren 4an Shetland uharteetatik sei milietara zegoen. Azaroaren 5ean, Brickman uhartearen aurrean zegoenean, ontzia itsaso hormatuan barneratu zen. Azaroaren 6an, Etna uhartea eta Joinville uhartearen iparraldeko Fitz Roy lurmuturra ikustatu zituzten. 7an Seymour irlara iritsi ziren eta 7aren eta 11ren artean, aipaturiko uhartean, Snow Hill-en eta Paulet uhartean, Antarctic ontziko naufragoak jaso zituzten. Esperantza badian, suediar zientzialariek topatutako fosilak kaxa handitan Uruguay ontzira sartu zituzten. Eta hori dena burutu ondoren, eta ekaitz handi baten azpian zeudela, Brasfield itsasartetik barrena abiatu ziren.\nEkaitzak 12tik 15era iraun zuen. Azken egun horretan haize bortitzak masta nagusia eta trinketa hautsi eta bota zituen. Eskifaiako marinelek, aizkora eskuan hartuta, trinketa ababorretik itsasora jaurti zuten eta masta nagusia istriborretik. Handik, zenbait ordutara, aurrera jarraitu ahal izan zuten. Azaroaren 18an Observatorio izeneko irla ikustatu zuten eta 22an Santa Cruzera iritsi. Bertatik euren itzuleraren berri eman zioten telegrafoz Argentinako Itsas Armadako ministroari. Albiste ona jakitean, Argentina osoa poztu zen. Azaroaren 24an, Irizarrek gidatutako itsasontzia Pengüin uhartera iritsi zen, 29an Punta Medanoseko faroa ikustatu zuten eta geroxeago Recaladakoa. Jadanik, Rio de la Platan zeuden eta bertara, ongi etorri egitera, Argentinako gobernuko kideak eta itsas armadako goi kargudunak zeramatzaten Lafayette eta Buenos Aires baporeak hurbildu zitzaizkien. Hortik aurrera, bi baporeekin batera nabigatu ziren eta 1903ko abenduaren 2an, Buenos Aireseko portura iritrsi. Hiriburuko kaiak ongi etorria egin nahi zioten hiritarrez gainezka zeuden.\n1904ko urtarrilaren 10ean omenaldi beroa egin zioten Irizar komandanteari Buenos Aireseko San Jose ikastetxean, eta Marciano Moltalvo bardo itsu famatuak sentimendu handiko zazpi bertso eskaini zizkion. Hona hemen horietako lau euskaraturik:\nHor dago! Gora begira,\nbere aurpegi ederra erakutsiz,\nitsaso sakoneko hondarra\nikertu nahiko balu bezala.\nhegaletan ibili nahi zuela,\nzeru zabala eta poloak\nmenderatu nahiko balitu bezala.\nkulunkan zebilen bizitza zuen\neta adore handiaz\nsalbazioa atzeman zuen.\nItsaso izoztuan, hil zorian,\nziren gizon haiek\ngaur bizirik daude\ngure marinelei esker.\nMila esker eta ohore,\neta bereziki Irizarren agindupeko\nArgentina osoak ongi etorri\nberoa egiten dizue.\nOhore zuri, Irizar handia,\ngure omenaldi beroa zuretzat.\nHarro gaude zure bidaiaz,\nmunduarentzat argia izan baita.\nZure sorlekua den\nExaltación de la Cruz herriak\natsegin handiz ohoratzen zaitu,\neta gaur zaitu omentzen.\n4.- Irizarrek egindako beste itsas bidaiak\n1904an fragatako kapitain egin zuten eta 1905eko ekainaren 17an euskal jatorria zuen Corrienteseko familia bateko alaba zen Enkarni Birasororekin ezkondu zen. I. Mundu Gerla hasi zenean, Julian Irizar Frantzian zegoen. Argentinako gobernurako zenbait itsasontzi egiten ari ziren Frantziako ontzioletan, eta Irizar komandantea zen itsasontzi horiek kontrolatu eta Argentinara eraman behar zituena. Gerraren beharra zela eta, Frantziako gobernuak bere ontzioletan egiten ari ziren itsasontzi guztiak errekisatu zituen, eta Irizarrek bideratu zituen frantses gobernuarekin afera horretan egin beharreko negoziazio guztiak. 1919an Argentinara itzultzean, gobernuak kontralmirante izendatu zuen eta 1921ean Itsas Armadako Lehen Dibisioko komandante-buru. 1923an Estatu Batuetara bidali zuten, bertan berritzen ari ziren Rivadavia eta Moreno gudu-ontzien modernizazioa berma zezan. Lan hidrografiko ugari burutu zuen, horien artean Gerlacheko kanalaren planoak.\nGeroago, Itsas Armadako Bigarren Dibisioko komandante-buru izendatu zuten. 1926an Itsas Armada Nazionaleko almiranteorde egin zuten eta 1932an Itsas Prefekto Nagusia. 1933an, 62 urte zituela, eta ia 50 urte Itsas Armada Nazionalaren zerbitzura zeramatzala, erretiratu zen. Handik bi urtera, hau da, 1935eko martxoaren 17an, hil zen Irizar itsasgizon zuhur eta ausarta. Haren hiletara Argentinako lehendakaria, ministroak, gainerako gobernukideak eta itsas armadako goi kargudunak joan ziren.\nHauxe da Ameriketan jaiotako euskal seme gartsu baten historia. Argentinan maitasunez eta miresmenaz oroitzen dute. Bada ordua, Euskal Herrian ere ezagutu dezagun. Agur eta ohore Irizar komandanteari!\nJulian Irizar Antartikako izozmendien artean Julian Irizar Antartikako izozmendien artean\n[Kafe Aleak] Kattalin Minerrek Chavela Vargasen "Macorina"


Txikipedia:Zonbi - Wikipedia, entziklopedia askea.\nZonbia asmatutako izaki bat da, zenbait sineskeriaren arabera, hildakoen artetik berpiztutako giza gorpu bat bezala deskribatu ohi dena. Zonbien gorputzak ustelduta egoten dira. Normalean ez dute hitz egiten eta poliki eta baldar ibiltzen dira, oinak arrastaka eramanez. Etengabe mugitzen dira eta jendeari eraso egin edo beldurra ematen diete.\nIzaki beldurgarriak dirudite, baina beste elezaharretako izakien modura, ez dira benetan existitzen. Dibertitzeko asmoz, jende asko mozorrotzen da zonbiz Halloweenen edo beste egun batzuetan.\nZonbiak sortzeko moduari buruzko istorio asko daude. Kondaira zaharrenen arabera, azti edo apaiz gaiztoek magia erabili eta hildakoei bizia itzuliz sortzen dira zonbiak. Ondorengo istorioek diote espazioaren erradiazioak edo birus arraro batek eragiten dutela pertsonak zonbi bihurtzea. Istorio askotan kontatzen da zonbi batek hozka egiten badizu zu ere zonbi bihurtzen zarela. Istorio horiek kontatzen dute zonbiak munduaz jabetuko direla, gizakiak batu eta horien aurka joaten ez bagara.\nEsan ohi da zonbiek ezin dezaketela kontrolatu egiten dutena. Kondaira zaharrenek diotenez, heriotzatik ekarri duen aztiak kontrolatzen du zonbia, eta aztia izaki horretaz baliatzen da gauza gaiztoak egiteko. Mota horretako zonbiak aztiaren heriotzarekin baino ezin dira gelditu. Istorio berriagoen arabera, jendea jateko edo horiei erasotzeko behar misteriotsu batek bultzatzen ditu zonbiak. Horrelako zonbiek jendeari erasotzen jarraituko dute haien burua suntsitu ezean.\nOrriaren azken aldaketa: 27 martxoa 2021, 17:31.


Udaleku feministak antolatu dituzte Buruntzaldeko Neska* Gazteek - Usurbil - Noaua.eus\nUdaleku feministak antolatu dituzte Buruntzaldeko Neska* Gazteek\nNoaua Aldizkaria 2021-06-10 10:42\nUztailaren 9tik 11ra, eskualde mailako udaleku feministak antolatu dituzte Buruntzaldeko Neska* Gazteek. Ekimena aurkezteko saioak iragarri dituzte herriz herri. Usurbilen ekainaren 14rako iragarri dute.\n"Udaran elkarren artean saretzeko eta elikatzeko aukera ezin hobea izango dugu", iragarri dute Buruntzaldeko Neska* Gazteek. Sare sozialen bidez aurreratu dute albistea. Momentuz hiru egun agendan ondo erreserbatuak uzteko eskaera egin dute, uztaileko bigarren asteburua; hilaren 9a, 10a eta 11.\nXehetasun gehiago eskaintzekoak dira ordea asteotan, herriz herri eskualdean barrena deitu dituzten aurkezpen saioetan. Usurbilgoa, datorren astelehenerako (ekainak 14) iragarri dute, arratsaldeko 18:00etan. Lekua egunotan finkatzekoak dira. "Eskualdeko txoko guztietara iristeko aurkezpenak egingo ditugu, beraz adi egon! Xehetasun gehiago nahi badituzu ez egin zalantzarik eta hurbildu zaitez", luzatu dute gonbita.\n"Buruntzaldea astinduz, badator neska* gazteon lurrikara!" iragarri dute kartelon bidez.


non-stop eskalada bloga: PEÑA MONTAÑESA- !!! Que riesgo tiene la prima ¡¡¡\nEdozein eskalatzaileari galdetzen ba diogu zein den bere eskalada bide perfektua, logikoki ez ginateke denon artean ados jarriko. Batzuek metro asko eta gailur lirain bat eskatzen dute. Besteak berriz desplome batean gestu eder eta zailak egiten geratuko ziran. Daude baita ere arrakaletan gustura ibiltzen direnak, gorputzeko edozein atal enpotratuz aurrera egiteko aukera bilatzen dutenak.\nOrain beste galdera bat planteatzen dut. ¿ zein izango zen zuek zabaldutako bide perfektua ?.Hemen gauza konplikatu egiten da nire iritziz, eta ari naiz behetik zabaldutako bidetaz, ez ekipatutako marraz. Txemarik eta biok iritzi berdinekoak gara horretan. Ez dio inporta luzea edo motza izan, kare harria edo granito arroka, haitzaren kalidadea ona bada eta progresioa babesteko aukerak ematen baditu, bidea garbia behar du izan.\nUrteak daramatzagu Txemarik eta biok elkarrekin eskalatzen. Ondo ezagutzen dugu elkar. Badakigu elkarrekin gure eskaladak burutu al izango ditugula. Maiatzerako geldituak geunden, Txemak Peña Montañesan bi proiektu zituen ikuskatuak. Bietatik bat aukeratu beharra zegoen eta hori egin genuen.\nBuerdako orratzetan marra posible bat ikuskatua zuen Txemak aspalditik. Presunto homicida eta Devorando la vida bideen artean. Buarda orratzera inguratzeko kanal handiko bidea hartu beharra dago, ordu eta erdiko bidea dauka. Hasiera oso nabarmena da, arrakala batetik hasten da kobaren ezkerraldean. Bidean oso material fixo gutxi utzi dugu. Lehen bileran hiltze bat eta parabolta dago. Hirugarrengo bileran hiltze bakarra. Laugarren bileran parabolta eta luzean hiltzea. Bidea ondo babesten da friend eta mikrofriendez. Laugarren eta bosgarren tiradetan mikroak giltzarri dira.\nNire aldetik adierazi nahi dizuet oso arro nagoela eskalada honetaz. Gure eskalada eboluzioan marra honekin puntu bat gehiago estutu dugula iruditzen zait.\nPublicado por mikel saez de urabain gabilondo en 7:00\nEneko 9 de junio de 2012, 5:09\nAupa Mikel zekulako itxura du bidea. Ea udazkenerako forman jartzen naizen ta ausartzen naizen. Goraintziak Iruñealdetik.\nalbertganxets 19 de julio de 2012, 9:40\nme han dicho que la prima, además de buena, es una chica muy difícil...\nme lo ha dicho alguien que le tiró los trastos.\nculo que veo, culo que quier


IRINMODO (1307-2018): 1307ko apirilaren 28an YRINMODO ... ANÇUELA\n1307ko apirilaren 28an YRINMODO ... ANÇUELA\nEsan genezake orain aztertuko dugun 1307ko dokumentu hau dela Antzuolari buruz, edo hobeto esanda, une hartan adierazten zen bezala, Uzarragako elizaurreari buruz daukagun dokumenturik zaharrena. Bertan aipatzen da, baita ere, blog honek duen izena: "Yrinmodo".\nBaina joan gaitezen kontestua ezagutzera. Ezaguna izango dugu Oñatiko Kontea, garai hartan bailarako jauntxoa. Orduan Beltran Ibañez de Gebara omen zen Oñatiko jauna, eta bere jabegoa Uzarragaraino iristen zen, bera zelako San Juan elizako patronoa; hau da, hamarrenak kobratu eta apaizak aukeratzen zituena.\nKontua da sarri lurrak saldu beharrean aurkitu zela dirua lortzeko, eta halako salerosketa batean oinarrituta azaltzen da orain aipatu nahi dugun dokumentua; hau da, 1307ko apirilaren 28an eginikoa.\nBertan, Oñatiko San Migel parrokiako abadea zenak (Martin Sanchez), Oñatiko Kontearen izenean, "YRINMODO, GALARDI eta YÑURRIGARRO" kortak saldu zizkien Sancha de Uriarte eta Pedro Ibanezi 800 marabediren truke .\nBasalde auzoan Galardi, Amilleta eta Iñurrigarrogarai eta Iñurrigarro baserriak\nBaina zer diosku gehiago dokumentuak. Bada beste gauza asko, besteak beste Antzuola toponimoa ("ANÇUELA"), izan ere saldu ziren:\n" ... tres seles en termino de Vergara en Ançuela, los quales llaman Yrinmodo, Galardi e Ylurrigarro". Beraz, ordurako Antzuola toponimoa gaur Irimoegi eta Basalde auzoan zehar zabaltzen zen.\nDokumentuaren bigarren zatia ere garrantzitsua da, bertan salerosketa honen "fiadoreak" aipatzen direlako. Zeintzuk? Baserritar (eta baserri) ezagun asko:\n"... Pero d´Ascuren (Laskurain), Pero de Arexmendi (Arizmendi), e a Sancho Perez de Garitança (Garikatza), e a Furtun Perez de Yturbe, e Iohan Sanchez d´Eztala, e Iohan Perez de Yerivarr (Igeribar-Iribar), e Sancho Perez de Arexti (Arizti), e Pero Garçiz de Vidaurre (Bidaurre), e a Iohan Garçiz de Galarça, e a Iohan Perez de Goyenaga (Goenaga)...".\nBeraz, baserri dezente hauteman daitezke zutik "Ançuela"n 1307rako.\nHERRIKO DENDAK ETA INDUSTRIA: 1950-1960 HAMARKADET...\nSAGARDOGINTZA BEHEKOERROTAN (IGERIBARERROTAN)\nAZKARATE BASERRIA ETA ARMARRIA


Polmetasa botatzeko lanen lehen fasearekin hasi dira Arrasaten - Arrasate - Goiena.eus\nPolmetasa botatzeko lanen lehen fasearekin hasi dira Arrasaten\nJagoba Domingo 2014-04-01 13:59\nGaur goizean hasi dute Arrasateko San Andres auzoko Polmetasa zaharra botatzeko lanen lehenengo fasea; amiantoa garbitzea. Printzipioz gaur bulegoak eta gerentearen etxea botatzekoak ziren arren, Gestion y Amianto enpresak eraikinean dagoen amiantoa garbitu beharko du eraiste lanekin hasi aurretik.\nEraikineko uralita kentzea izango da lehenengo egin beharrekoa; izan ere, uralitak amiantoa dauka eta berau toxikoa den heinean, tratamendu berezi bat jaso behar du. Gaur estalkietan geratzen zen uralita kentzen ibili dira, eta Goñiren arabera, gutxi gora behera aste bete beharko dute Polmetasa zaharreko eraikineko uralitazko xafla guztiak kentzeko. Ostean hasiko ditu eraiste lanak Excavaciones Besaide enpresak. Datorren astelehenean izango da seguruenik, eta Jose Luis Etxeberria Porruren arabera, eraiste lanekin hasi aurretik, zaborrez betetako beste lau bat kamoi aterako dituzte baita ere.\nPolmetasa pasa den mendeko 50ko hamarkadan sortu zen; eta San Andres auzoaren loratzean garrantzitsua izan zen. Hala ere, azken urteotan hainbat arazo egon dira eraikinaren bueltan. Izan ere, fabrika zaharreko eraikina gazte koadrila batek lokal gisa erabiltzen zuen eta pabiloiaren orubean, galdara zaharrak zeuden lekuan, kanpotar asko bizi ziren. Besteak beste, istilu eta suteen gaineko kexak zituzten herritarrek. Polmetasa lantegiak 2008an utzi zion bere aktibitatea San Andres auzoan gauzatzeari eta San Andres Berri S.L. etxegintza enpresari saldu zion lursail; hala ere, San Andres Berrik hondoa jo zuen. Honenbestez, Polmetasa zaharraren eremuaren jabegoa norena izango den epaitegietan erabakiko da, San Andres Berri enpresaren likidazioa amaitutakoan. Hori ikusita eta eraikinaren egoera txarra ikusita, Udalak aurri izendapena eman zion eremuari urtarrilaren 27ko gobernu batzordean eta urgentziako neurriak hartzea erabaki zuten; berau botatzea.\nAurreikusi baino gehiago iraungo dituzte lanek\nHasieran astebetean lanak egitea aurreikusten bazen ere, bi aste inguru beharko dituzte Polmetasa zaharreko eraikinak botatzeko. Obrek 18,000 euroko gastua suposatuko dutela aurreikusi du Udalak.\nPolmetasa zaharra hasi dira botatzen gaur Arrasaten\nJokin Bereziartua Lizarazu 2014 api 07 Arrasate\nGaur hasi dira Arrasateko Polmetasa lantegi zaharra zena botatzeko lanekin. Zapatuan hasi ziren lehen eraiste lanak, baina hori baino lehen, apiril...


Bederatzi egunetan jarraian izango dute emanaldia Ustekabe fanfarreko musikariek - etakitto.eus\nBederatzi egunetan jarraian izango dute emanaldia Ustekabe fanfarreko musikariek\nUda betea dauka aurretik Ustekabe fanfarreak, atzo hasi eta datorren asteko eguenera bitartean 9 egunetan jarraian emanaldiak eskaintzen ibiliko dira eta. Txaranga orain dela 17 urte sortu zenetik, ez dute horrelako agenda betea izan aurretik. Aste honetan Frantziara joan dira musikariak, Mont de Marsan-en ospatzen duten La Madeleine jaia bost egunetan musikarekin girotzeko. Iaz ere han egon ziren eibartarrak eta, antolatzaileak gustora laga zituztenez, aurten berriz joateko gonbidapena egin diete. Aste osoan Frantzian ibili eta gero, domekan Eibarrera itzuliko dira, baina etxean ez dute denbora larregi emango, astelehenean Gorlizera joango dira eta. Martitzen eta eguaztenean ere hango jaietan jardungo dute eta, jarraian, Ermura joango dira, uztailaren 27an ospatuko den “Paella Eguna” musikarekin girotzera.\nAtseden bariko egun hauetatik kanpora ere, musikari gazteek martxa onean hasi dute uda: Eibarren Urkiko jaietan eta Sanjuanetan ibili ziren eta herritik kanpora, berriz, Etxarri-Etcharry (Zuberoa), Elgeta, Zarautz, Zumaia, Matiena, Zestoa eta Antzuola girotu dituzte, besteak beste. Eta abuztuaren 4tik 10era Gasteizera joango dira, beste batzuetan egindakoaren bidetik Ama Zuriaren jaietan parte hartzeko. Gaur egun 18 eta 30 urte bitarteko 16 musikarik osatzen dute Ustekabe. Horietatik 11 eibartarrak dira, bi kide Elgoibarkoak dira, beste bi Zestoakoa eta gazteiztar bat ere badago.\n#ustekabe #fanfarre #txaranga #musikari\n« Robotika eta bideojokoen inguruko bigarren tailerrerako lekua dago oraindik Maria Luke eta Xandra Etxabek irabazi dute On Ekin sariaren bosgarren edizioa »


1839ko urriaren 25eko legea testu iruzkina | Historia | Xuletas, chuletas para exámenes, apuntes y trabajos\n1839ko urriaren 25eko legea testu iruzkina\nEscrito el 15 de Abril de 2018 en vasco con un tamaño de 6,11 KB\nIruzkindu behar dugun legea\nMª Kristina erreginordea idatzi zuen eta Gorteek berretsi egin zuten. Jatorri eta formaren aldetik testu juridikoa da, garaiko lege batzuk biltzen dituelako eta edukiei begiratuta esan dezakegu politikoa dela eta foruei buruz ari denez esan genezake testu ekonomikoa ere dela. Testu publikoa da.\nTestu hau bi idei garrantzitsu biltzen ditu:\n1. Artikuluan lege honekin euskal probintzietako eta Nafarroako foruak berriz idatziko dira baina monarkiaren batasun konstituzionalari kalte egin gabe.\n2. Artikulua foruak gobernuarekin komunean ipini beharko direla esaten du, orduan Espainiako erreginordea Mª Kristina zen. Bera gero egongo diren bilerak eta negoziazioak ahalbidetuko ditu.\n1833 eta 1839 urteen bitartean Espainian lehenengo gerra karlista borrokatu zen karlista eta isabelinoen artean. Isabelinoak liberalak eta burgesak ziren, herritarrak eta goi kleroa zegoen barruan. Karlistek monarkia absolutista defendatzen zuten eta Karlos Maria Isidroren jarraitzaileak ziren. Karlisten artean, euskal foruen defendatzaileen interesa foruak babestea zen beraz liberalismoak foruak desegingo zituelakoan karlismoaren alde ipini ziren.\n1833an Mª Kristinaren erreginordearekin batera Lehenengo Karlistaldia hasi zen. Liberalismoaren ezarkuntza foruak ezabatzeko prozesua hasi zuen Espainian. Gerra karlista hau 1839an amaitu zen Esparterok eta Marotok Bergarako Hitzarmena sinatu zutenean. Hitzarmen hau itun militarra zen bakarrik eta lege bat bihurtzeko 1839ko urriaren 25eko legea sinatu zuen Mª Kristinak. Lege honen barruan foruak baieztatzen dituelakoan monarkia batasun konstituzionala ezarri zuten, beraz, foruek batasun konstituzionala errespetatu behar zezaten negoziazioak hasi ziren. Baina erreginordea arazo larriak eduki zituen liberal aurrerakoiekin eta alde egin zuen eta Espartero jenerala erregeordetza bihurtu zen.\nLurraldetako ordezkariek negoziatzen hasi ziren gobernuarekin foruak nola egokitzeko batasun konstituzionalarekin. Nafarroa eta euskal probintziak ordura arte batera bazeuden ere, Nafarroa banandu zen Gobernuarekin negoziatzeko, Nafarroako ordezkariek liberlak aurrerakoiak zirelako hau da, Espartero aldekoak.\n1841eko abuztuan Nafarroak “Lege Hitzartua” sinatu zuen eta foruak ematen zizkion ia pribilegio guztiak galdu zituen, mantendu zuen gauza bakarra zergak administratzeko eskubidea izan zen. Horrez gain Nafarroa erresuma izatetik, Espainiako beste probintzia bat izatera pasatu zen.\nEuskal Herriko beste hiru lurraldeetan 1841eko urrian Esparterok sinatutako dekretuarekin foru baimena desagertu zen eta aduanak kostaldera pasatu ziren baina Nafarroan ez bezala salbuespen militarra eta fiskala kontserbatu zuten. Orduan Esparterok bere alde zeudenen sostengua galdu zuen eta erbestera joan zen, Isabel II.Ari ematen tronua adinagusitasuna zuelako.\nHau liberal moderatuak jarri zituen gobernuan. Haiek jarrera desberdina hartu zuten foruekiko eta foruen aspektu batzuk berridatzi zituzten. Horrela, Pedro Egaña liberal moderatua euskal probintziek aginpide gehiago izatea lortu zuen 1844an eta Batzar Nagusiak eta Foru Diputazioak indarrean ipini ziren berriro, baina galdutako pribilegioak ez zituzten berreskuratu. Hau ona izan arren Euskal herritarrak ez ziren pozik geratu.\nBigarren Gerra Karlistan Euskal Foruak aurreko gerra karlistan baino askoz gehiago defendatu ziren. Hala eta guztiz ere, liberalek behin behineko garaipena lortu zuten eta zigor modura 1876an Foruak ezabatu egin zuten.\nBeraz, lege hau izugarrizko garrantzia izan zuen etorkizunari begira eta indarrean egon zen 1978ra arte Bizkaia, Araba eta Gipuzkoan eta gaur egun Nafarroan oraindik indarrean mantentzen da.\ntestu iruzkinak foruak URRIAREN 25eko LEGEA.IRUZKINDUTA 1839ko urriaren 25eko legea iruzkina 1839ko urriaren 25eko legea foruak iruzkina


I + G: 'Ez zabor lanetara, bai zerga zuzentasunera' - EBko berriemailea\nGaur (15 apirila), McDonald's-eko langileek eta mundu osoko beste janari azkarreko langileek lan baldintza duinen aldeko eskubidea defendatzen ari direla erakusten ari dira.\nBruselan, S&Deko europarlamentariek bat egin zuten EPSUrekin (Europako Zerbitzu Publikoen Batasuneko Federazioa) sindikatu sindikalekin, EBri bizitzeko soldatak laguntzeko eskatu eta sektore honetako soldata politika eta zerga ordainketa baxuak ikertzeko. # Fightfor15 kanpainari laguntza eman zioten.\nJutta Steinruck eurodiputatu alemaniarrak, S&D Taldeko bozeramaileak enplegu eta gizarte gaietan, adierazi zuen:\n“McDonald's bezalako enpresak munduko enplegatzaile handienetakoak dira. Baina haien negozio praktikek soldata oso baxuen eta zerga ordainketa oso baxuen aliantza saindua izaten dute. Dumping soziala eta lan baldintza prekarioak ez direnez janari azkarraren sektorera mugatzen, S&D Taldeak arlo guztietan lan iraunkorrak lortzeko borrokan ari gara ".\n"EBk tresnak ditu enpresa-portaera txarrak ikertzeko bideak eta erantzukizun soziala sustatzeko bideak. Garaiak baditu Batzordeak erabiltzen dituenak. "\nGai erlazionatuak:Europako BatzordeakEuropako parlamentuakEuropar BatasunaezaugarriFightFor15full-imagezerga zuzentasuna


10/2007 Legea, ekainaren 29koa, Ahalmen Urrituentzako Laguntza Txakurrei buruzkoa.\nArgitalpena: EHAA, 2007/7/20, 140. zk.; EAO, 2011/10/26, 258. zk.\n§ 293. 10/2007 LEGEA, EKAINAREN 29KOA, AHALMEN URRITUENTZAKO LAGUNTZA TXAKURREI BURUZKOA\nEuskal Herriko Autonomia Estatutuko 10.12 artikuluan Euskal Autonomia Erkidegoari gizarte-laguntzaren arloan ematen zaion eskumen esklusiboaren arabera onesten da lege hau. Halaber, kontuan hartu behar da Autonomia Erkidego Osorako Erakundeen eta Lurralde Historikoetako Foruzko Jardute Erakundeen arteko Legean lurralde historikoetako foru-organoei ematen zaiela, bakoitzari bere lurraldean, arlo horretakoak betetzeko eskumena.\nBestetik, gure Estatutuaren testuaren 9.2 artikuluan ezartzen da euskal botere publikoei dagokiela, haien eskumenen barruan, gizabanakoaren eta taldeen arteko askatasuna eta berdintasuna lortzeko baldintzak bultzatzea eta oztopoak kentzea askatasuna eta berdintasuna benetakoak eta eraginkorrak izan daitezen, bai eta politikan, ekonomian, kulturan eta gizartean herritar guztien parte-hartzea erraztea ere.\nKonstituzioko 14. artikuluan jasota dagoen berdintasun-printzipioa benetan gauzatuko bada, pertsona guztiek gune publikoetara sartzeko eta gune horiek erabiltzeko modua izango dutela bermatu beharra dago, haien gizarte-integrazioaren alde egiteko. Hartara, 49. artikuluan ezarrita dagoenarekin bat etorriz, botere publikoek urritasun fisiko, sentsorial edo psikikoa dutenei begira aurreneurri-, tratamendu-, birgaitze- eta integrazio-politika egin beharko dute, eta, horren arabera, behar duten arreta berezia eman beharko zaie ahalmen-urrituei eta haien eskubideak babestu beharko dira.\nHorrela, euskal instituzioek, beren eskumenen esparruan, ahalmen-urrituak integratzeko ekimenak aurrera eraman dituzte. Autonomia Erkidegoaren esparruan, Irisgarritasuna Sustatzeko abenduaren 4ko 20/1997 Legeak eredu berria du helburu, izan ere, oztopo arkitektonikoak desagerraraztea aldarrikatzen duen kontzeptu klasikotik harago joaten da, gure Erkidegoko pertsona guztiek, eta bereziki hainbat arrazoirengatik ahalmen-urritasunen bat dutenek, ingurune fisikora eta komunikaziora iristeko modua bermatuta izan dezaten.\nLege honek Itsu Txakurren azaroaren 21eko 17/1997 Legea, Eusko Legebiltzarrak onetsitakoa, indargabetzen du. Ikusteko arazoak dituzten pertsonentzat tresna baliotsua izan bazen ere, denboraren joanean guztiz arau zorrotza bilakatu da, ikusmen-urritasuna ez den beste urritasunen bat duten pertsonei ez baitie onartzen laguntza-txakurrak erabiltzea.\nLegearen helburua eskubide hori zabaltzea da, hots, beren ahalmen-urritasunek ezarritako mugak gainditzeko txakur baten laguntza behar duten pertsona guztiengana hedatzea.\nLegea bi kapitulutan egituratzen da. Lehenengo kapituluan xedapen orokorrak daude jasota, eta honako hauek arautzen dira: laguntza-txakur gisa errekonozitzeko eskakizunak izaera aitorzeko eskumena foru-aldundiei ematen zaie; laguntza-txakurra erabiltzen duten ahalmen-urrituek edozein leku, establezimendu edo garraio publikotan edo erabilera publikokotan sartzeko, ibiltzeko eta egoteko duten eskubidea, batetik, eta eskubide horretaz baliatzean dituzten betebeharrak, bestetik. Bigarren kapituluan zehapen-araubidea ezartzen da, legean adierazitako eskubideak eta betebeharrak benetan bete daitezen; foru-aldundiei ematen zaie zehatzeko eskumena.\n1. Artikulua - Helburua eta aplikazio-eremua\nLege honen helburua da laguntza-txakur batekin ibiltzen diren ahalmen-urritu guztiei erabilera publikoko edozein toki, establezimendu edo garraiotan, hala titulartasun publiko nola pribatukoetan, txakurrarekin sartzeko, ibiltzeko edo egoteko eskubidea aitortu eta bermatzea.\n2. Artikulua - Laguntza-txakurra zer den\nAhalmen-urrituekin ibiltzeko, haiek gidatzeko, laguntzeko eta sorosteko trebatutako txakurrak dira laguntza-txakurrak, betiere balio ezaguneko erakunde espezializatuetan trebatuak.\n3. Artikulua - Errekonozitzea eta identifikatzea\n1. Laguntza-txakur gisa errekonozitzeko, ondoren aipatzen diren eskakizunak bete beharko dira:\na) Txakurrak lege honetako 2. artikuluan zehaztutako egitekoetan trebakuntza jaso duela dioen egiaztagiria izatea.\nb) Hurrengo artikuluan aipatzen diren higiene eta osasun arloko baldintzak betetzen direla dioen egiaztagiria izatea.\nc) Laguntza-txakurraren erabiltzailea identifikatzea.\n2. Laguntza-txakurra dela onartu eta gero, ezaugarri hori bizitza osoan gordeko du txakurrak, lege honetako 6.4 artikuluan esaten dena kontuan izan beharko bada ere.\n3. Laguntza-txakurra beti halakotzat identifikatzen duen ikurrarekin ibiliko da. Horrekin batera, txakur-espezieko animalia izateagatik eraman beharreko gainerako identifikazioak ere jarrita eduki beharko ditu.\n4. Foru-aldundien eginkizuna izango da, bakoitzak bere lurraldean diharduela, laguntza-txakurrak errekonozitu eta identifikatzea. Orobat, akreditaziorako prozedura ere xedatu beharko dute.\n5. Erabiltzaileari laguntza-txakurraren egiaztagiria agintari eskudunak edo kasuan kasuko zerbitzuko arduradunak soilik eskatu ahal izango dio.\n6. Euskal Autonomia Erkidegoan bizi ez eta laguntza-txakurra erabiltzen duten ahalmen-urrituek baliozkoa izango dute, aldi bateko egonaldietan, dagokien administrazio publikoak emandako egiaztagiria.\n4. Artikulua - Higiene- eta osasun-baldintzak\n1. Orokorrean etxeko animalia guztiek higiene eta osasun arloan bete beharreko baldintzez gainera, beste hauek ere bete beharko dituzte laguntza-txakurrek:\na) Ezin izango dute pertsonei kutsatzeko moduko gaixotasunik eduki. Gaixotasun horiek une bakoitzean indarrean dagoen antropozoonosien taulan jasotakoak izango dira.\nb) Errabiaren kontrako txertoa hartuta egon beharko dute, ekinokokosiaren aurkako tratamendua hartuta aldian-aldian; kanpoaldeko eta barrualdeko parasitorik ere ez dute izan beharko. Bestalde, leishmaniasia, leptospirosia eta bruzelosia duten edo ez ikusteko egindako probetan, emaitzak negatiboa izan beharko du.\n2. Aurreko paragrafoan aipatzen diren gaitzetako bat ere ez duela egiaztatzeko, albaitariaren egiaztagiria behar izango da.\n3. Laguntza-txakur izaten jarraitzeko, sei hilean behin azterketa egingo zaio txakurrari, artikulu honetako lehen paragrafoan aipatzen diren higiene eta osasun arloko baldintzak betetzen dituen edo ez ikusteko.\n5. Artikulua - Leku publikoak edo erabilera publikoa dutenak zeintzuk diren zehaztea\nLegen honetako 1. artikuluan esaten denaren ondorioetarako, hauek izango dira leku publikoak edo erabilera publikoa dutenak:\na) Bideei buruz unean-unean ezartzekoa den hirigintzako legedian oinezkoentzako pasabide, oinezkoentzako bide eta oinezkoek bakarrik erabiltzeko jotako bideak.\nb) Aisiarako kanpoaldeko lekuak.\nc) Era guztietako zentro ofizialak, titulartasuna edonolakoa dela ere, orokorrean herritarrek sartzeko debekurik ez baldin badute.\nd) Maila eta arlo guztietako ikastetxeak.\ne) Osasun- eta laguntza-zentroak.\ng) Zaharren egoitzak, zaharren etxeak eta zaharrei laguntzeko elkarteak.\ni) Merkataritzako denda eta establezimenduak.\nj) Profesional liberalen bulegoak.\nk) Autobus, metro, tren eta garraio publikoko ibilgailu arinen geltokiak, aireportuak eta portuak.\nl) Azaroaren 10eko 4/1995 Legearen menpe dauden lokal eta instalazioak. Lege hori ikuskizun publiko eta jolas-ekintzei buruzkoa da.\nm) Hotelak, aterpeak, kanpamenduak, bungalow-ak, apartamentuak, oporguneak, bainuetxeak, kanpinak eta diru-ordainaren truke pertsonei logelaren bat edo egoitza eskaintzeko diren establezimenduak. Baita turismoarekin zuzeneko zerikusia duten zerbitzuak eskaintzen dituzten bestelako jendaurreko zerbitzuak ere.\nn) Edozein garraio kolektibo publiko edo erabilera publikoko edozein garraio kolektibo eta Euskal Autonomia Erkidegoko administrazioen eskumenekoak diren hiriko edo hiriarteko ibilgailu arinen bidezko zerbitzuak.\no) Orokorrean, beste edozein leku, lokal edo establezimendu, erabilera publikokoa edo jendearen arretarakoa baldin bada.\n6. Artikulua - Eskubidea erabiltzea\n1. Lege honetako 1. artikuluan aitorturiko eskubideak, hainbat lekutan sartu, ibili eta egotekoak, berekin dakar laguntza-txakurra erabiltzailearen ondoan etenik eta mugarik gabe egotea. Horren salbuespena izango da hirugarrenentzat, erabiltzailearentzat edota laguntza-txakurrarentzat berarentzat arriskua egotea.\n2. Garraiobideetan sartu, ibili eta egoteko eskubideak ondorio hauek izango ditu:\na) Laguntza-txakurraren erabiltzaileak lehentasuna izango du jarlekurik zabalena aukeratzeko, inguruan leku libre zabalena duena aukeratzeko edo pasabidearen alboan dagoena aukeratzeko, betiere zein garraio mota den kontuan izanda.\nb) Ibilgailu arinetan egindako hiri barruko edo hiri arteko garraio-zerbitzuetan, laguntza-txakurra atzeko aldean joango da eskuarki, erabiltzailearen oinen alboan jarrita, eta betetako lekuak zenbatzerakoan, txakurra ere zenbatu egingo da.\nDena den, eta erabiltzaileak hala nahi badu, aurreneko lerroko eskuineko jarlekua hartu ahal izango du, laguntza-txakurra oinen alboan jarrita duela, ondorengo kasuetan:\n- Ibilbide luzeko bidaietan.\n- Erabiltzaile bi, laguntza-txakur banarekin, elkarrekin doazenean.\n3. Lege honetan aitortzen zaizkien eskubideak indarrik gabe geratuko dira, laguntza-txakurrek gaixotasunenak izan daitezkeen ondorengo zantzuak baldin badituzte:\na) Sukarraren zantzuak.\nb) Ilea normalean ez bezala galtzea.\nc) Kaka arina egitea.\nd) Jario anormalak izatea.\ne) Azaleko parasitosien zantzuak.\nf) Zauriak izatea, betiere neurriaren eta itxuraren arabera.\n4. Animaliak laguntza-txakur izaera galdu ahal izango du dagozkion eginkizunak betetzeko gauza ez bada. Era berean, eraso egiteko jarreraren bat erakusten badu, laguntza-txakur izaera galdu ahal izango du.\nForu-aldundiei dagokie, bakoitzari bere lurraldean, laguntza-txakur izaera kentzea, erregelamendu bidez zehaztutako prozedura jarraituta, baina kasu guztietan albaitariaren egiaztagiria behar izango da.\n7. Artikulua - Gastu ekonomikoak\nLege honetan onartutako eskubideez baliatzeak ez dio eragingo inolako gasturik, inoiz ere, laguntza-txakurraren erabiltzaileari.\n8. Artikulua - Laguntza-txakurraren erabiltzailearen betebeharrak\nLaguntza-txakurra erabiltzen duten pertsonek legeetan jasotakoak betetzeko betebeharra dute, baina, bereziki, ondorengoak beteko dituzte:\na) Txakurra laguntza-txakurra dela egiaztatzen duen agiria, lehen aipatutakoa, aldean eraman eta erakustea, hala eskatzen zaionean.\nb) Laguntza-txakurra erakutsi dizkioten eginkizun bereziak egiteko baino ez erabiltzea.\nc) Bide eta leku publikoetan, edo erabilera publikokoetan, higiene- eta segurtasun-arauak bete eta errespetatzea, erabiltzaileak duen ahalmen-urritasunak uzten dion neurrian.\nd) Erantzukizun zibila babestuko duen poliza izenpetuta edukitzea, laguntza-txakurrak hirugarrenei egin diezaiekeen kaltea babestuta izateko.\n9. Artikulua - Arau-hausteak\nLege honi dagokionez, legean esaten dena ez betetzea izango da administrazioko arau-haustea. Legean bertan zehaztuta dago zeintzuk diren arau-hausteak.\nJokabide horiek lege honetan xedatzen denaren arabera zehatuko dira.\n10. Artikulua - Erantzukizuna duten pertsonak\n1. Lege honetan zehaztutako arau-hausteen erantzule arau-hauste horien egileak baino ez dira izango.\n2. Legean tipifikatutako gertakaria beren kasa, beste norbaitekin batera edo beste norbaitez baliatuz burutzen duten pertsona fisikoak edo juridikoak dira arau-hausteen egileak, zor den lan-obedientzia kasuetan salbu.\n3. Era berean, egileak izango dira:\na) Arau-haustea burutzeko ezinbestekoa den laguntzaren bat eman duten pertsonak.\nb) Jarduerak antolatu edo establezimenduak ustiatzen dituzten pertsona fisiko edo juridikoak, kasuan kasuko lizentziaren jabe diren pertsonak edo zerbitzuaren jabe den erakunde publiko edo pribatuaren arduradunak, baldin eta pertsona horiek ez badute galarazten beste norbaitek lege honetan jasota dauden arau-hausteak burutzea.\n11. Artikulua - Arau-hausteen sailkapena\n1. Lege honetan zehazturik dauden administrazioko arau-hausteak arinak, larriak eta oso larriak izango dira.\n2. Hauek dira arau-hauste arinak:\na) Lege honetan eta legea garatuko duen araudian jasotako xedapenak ez betetzea, horrek kalte larria sortzen ez badu eta hutsegite larri edo oso larritzat jotakoa ez bada. Era berean, arau-hauste arinak izango dira aipatu dugun araudian onartzen diren eskubideak gauzatzeari oztopoak jartzeko asmoa duten jarrera guztiak.\nb) Txakurra laguntza-txakurra dela egiaztatzen duten agiriak nahierara eta arrazoirik gabe eskatzea eta lege honetan jasotakoez gainera beste baldintza batzuk betetzeko eskatzea laguntza-txakurraren erabiltzaileari.\nc) Laguntza-txakurraren erabiltzaileak lege honetako 8. artikuluan aipatzen diren betebeharretakoren bat ez betetzea.\n3. Hauek dira arau-hauste larriak:\na) Laguntza-txakurra erabiltzen dutenei, txakurrarekin doazela, lege honetako 5. artikuluan aipatzen direnetako edozein leku publikotan edo erabilera publikokotan sartu, ibili edo egoten galaraztea, leku horiek titulartasun pribatukoak izanda.\nb) Laguntza-txakurrak nonbait sartzeagatik lege honetan esandako baldintzak beteta bada ere gastuak kobratzea.\nc) Hiru arau-hauste arin egitea urtebetean. Hutsegite horiengatik zehapena jasota egon beharko da erabaki irmoa dela eta.\n4. Hauek dira arau-hauste oso larriak:\na) Laguntza-txakurra erabiltzen dutenei, txakurrarekin doazela, lege honetako 5. artikuluan aipatzen direnetako edozein leku publikotan edo erabilera publikokotan sartu, ibili edo egoten galaraztea, leku horiek titulartasun publikokoak izanda.\nb) Hiru arau-hauste larri egitea urtebetean. Hutsegite horiengatik zehapena jasota egon beharko da erabaki irmoa dela eta.\n12. Artikulua - Zehapenak\n1. Arau-hauste arinengatik 300 eurorainoko zehapena jarriko da.\n2. Arau-hauste larriengatik 300,01 eurotik 3.000 eurorainoko zehapena jarriko da.\n3. Arau-hauste oso larriengatik 3.000,01 eurotik 12.000 eurorainoko zehapena jarriko da.\n13. Artikulua - Erantzukizuna eta zehapen-mailak\nZehapena zenbatekoa den zehazteko, proportzionaltasunaren printzipioa izango da gogoan, baina, batez ere hauek hartuko dira kontuan: erruduntasuna eta intentzioa zenbatekoak izan diren, nolako galerak eragin diren, zenbateko arriskua sortu den eta lehenbiziko aldia den edo ez.\n14. Artikulua - Organo eskudunak\nLege honetan jasotako arau-hausteak direla-eta zehapen-espedienteei hasiera ematea eta horietaz erabakitzea foru-aldundien eginkizuna izango da; foru-aldundi bakoitzak bere lurralde-eremuan izandako arau-hausteez erabakiko du.\n15. Artikulua - Arau-hausteek eta zehapenek preskribitzea\n1. Arau-hauste oso larriek bi urteren buruan, larriek urtebetearen buruan eta arinek sei hilabeteren buruan preskribituko dute.\n2. Arau-hauste oso larriei jarritako zehapenek bi urteren buruan, arau-hauste larriei jarritako zehapenek urtebetearen buruan eta arau-hauste arinei jarritako zehapenek sei hilabeteren buruan preskribituko dute.\n3. Arau-hausteen preskripzio-epea arau-haustea bera burutu zen egunetik bertatik hasiko da zenbatzen. Preskripzioaren epea zenbatzea eten egingo da zehapen-prozedurari hasiera eman eta interesatuari horren berri ematen bazaio. Dena den, ustezko erantzulearekin zerikusirik ez duen arrazoiren batengatik zehapen-espedientea hiru hilabetez baino gehiagoan geldirik egoten bada, preskripzio-epea berriz ere abian jarriko da.\n4. Zehapena jarri duen erabakia irmoa izan den egunaren biharamunetik hasita, zehapena preskribitzeko epea zenbatzeari ekingo zaio. Interesatua jakinaren gainean egonda zehapena betearazteko prozedura hasteak eten egingo du preskripzio-epea zenbatzea, baina interesatuarekin zerikusirik ez duen arrazoiren batengatik betearazteko prozedura hiru hilabetez baino gehiagoan geldirik egoten bada, preskripzio-epea berriz ere abian jarriko da.\nLehenengoa - Txakurren trebatzaileak\nLaguntza-txakurren erabiltzaileei lege honetan aitortzen zaizkien eskubide berak izango dituzte balio ezaguneko erakunde espezializatuetako trebatzaileek, laguntza-txakurrak trebatzen eta haien jarraipena egiten ari diren artean, baita laguntza-txakurrek jardun behar duten lekura eramaten ari diren artean ere.\nBigarrena - Erakunde espezializatuak\nLege honetan ezarritako ondorioetarako, balio ezaguneko erakunde espezializatuak foru-aldundiek, bakoitzak bere lurraldean, halakotzat jotakoak izango dira.\nHirugarrena - Informatzeko eta hezteko kanpainak\nEuskal administrazio publikoek herritar guztiak informatzeko eta hezteko kanpainak sustatu eta aurrera eramango dituzte, laguntza-txakurrekin ibiltzen diren ahalmen-urrituak gizartean benetan eta modu eraginkorrean integratzeko.\nLege honetan laguntza-txakurrak errekonozitu eta identifikatzeko jarri diren baldintzak betetzeko, sei hilabeteko epea izango dute txakurren arduradunek, baldintza horiek garatzeko erregelamendua laguntza-txakur gisa errekonozitzeko baldintzei eta eskakizunei buruzkoa eta ikur ofizialaren diseinuari buruzkoa indarrean jartzen denetik zenbatzen hasita.\nLehenengoa - Erregelamendu bidezko garapena\nEusko Jaurlaritzak izango du ahalmena lege honetako 12. artikuluan zehaztutako zehapenen zenbatekoak eguneratzeko, eta baita legea garatzeko beharrezko xedapenak emateko ere.\nBigarrena - Udal-ordenantzak egokitzea\nUdalek, beren eskumenen eremuan, sei hilabeteko epean egokituko dituzte lege honetako arauen alorreko udal-ordenantzak. Epea legea indarrean jartzeaz bat hasiko da kontatzen.\nHirugarrena - Ordezko araubidea\nLege honetan ezarritako arau-hausteengatik hasitako zehapen-espedienteak tramitatzeko eta horiei buruzko erabakiak hartzeko, administrazioko zehapen-prozeduran esaten dena bete beharko da, lege honetan zehaztu gabekoetan.\nLaugarrena - Indarrean jartzea\nIndargabetuta gelditzen da Itsu Txakurren azaroaren 21eko 17/1997 Legea.


Herri Hezitzailearen diagnostikoa osatzeko azken saioa izango da ostegunean - Urola Kostako Hitza : Urola Kostako Hitza\nKulturaren eta euskararen inguruan lanean aritzen diren eragileei eta norbanakoei zuzendutako kontraste saioa izango da ostegunekoa. Azpeitiko udaletxeko bosgarren solairuan egingo dute bilkura, 17:00etan hasita. Abenduaren 1ean aurkeztuko dituzte eragileekin egindako saioetatik ateratako ondorioak.\nHezkuntza Mahaiak egindako kontraste saioko irudia. (Azpeitiko Udala)\nAzpeitia herri hezitzailea izateko abiatutako egitasmoaren barruan, herriko eragileen balioen diagnostikoa osatzeko hainbat saio egin ditu Udalak azken asteotan arloz arlo, eta ostegunean, azaroaren 15ean, izango da kontraste saioetako azken hitzordua. Orain arte, Emakumeen Mahaiak, Hezkuntza Mahaiak eta Kirol Mahaiak egin dituzte balioen inguruko kontraste saioak, eta ostegunean kulturaren txanda izango da. Egun horretan, euskararen eta kulturaren arloan aritzen diren eragileetako ordezkariek izango dute hitzordua udaletxeko bosgarren solairuan, 17:00etan hasita. Bertan, herri hezitzailearen inguruan betetako galdetegietako emaitzak aurkeztuko dituzte egitasmoaren sustatzaileek, eta saiora bertaratzen diren herritar guztien artean ondorioak ateratzen saiatuko dira. Era berean, aurrera begirako erronkak identifikatzea izango dute helburu.\nUdalak adierazi duenez, orain arteko kontraste saioak “mamitsu eta interesgarriak” izan dira. Behin horiek bukatuta, abenduaren 1ean aurkeztuko ditu Udalak eragileekin egindako saioetan jasotako emaitzak.\nIazko maiatzean egin zituzten Herri Hezitzailea jardunaldiak 80 lagun inguruk Sanagustin kulturgunean. Han sortutako kezketan oinarrituta hasi ziren herriko eragileen azterketa egiten. Joan zen udaberrian balioen inguruan hausnartzeko prozesuari ekin zioten, galdetegiak betetzeko deia eginda. Orotara, herriko eragileen 50 galdetegi jaso zituzten, eta hango emaitzetatik abiatuta egin dituzte kontraste saioak. Horietako azkena izango da ostegunekoa.